05.12.2018. / 7:00\nBANJALUKA – U 10.00 časova nastavak prve redovne sjednice Narodne skupštine Republike Srpske na kojoj će biti izabrani potpredsjednici ove institucije, a potom će uslijediti prvo posebno zasjedanje na kojem će biti birani delegati za Vijeće naroda Srpske i Dom naroda parlamenta BiH, te po hitnom postupku razmatran prijedlog zakona o republičkoj upravi, kojim je predviđeno drugačije strukturisanje Vlade Srpske.\nISTOČNO SARAJEVO – U 12.00 časova predsjedavajući Predsjedništva BiH Milorad Dodik primiće u oproštajnu posjetu ambasadora Kine u BiH Čen Bo. /saopštenje/\nBANJALUKA – U 11.00 konferencija “Kako bolje i kako više podržati razvoj malih i srednjih preduzeća” na kojoj će se obratiti ministar industrije, energetike i rudarstva Republike Srpske Petar Đokić, ambasador Švedske u BiH Anders Hagelberg i direktor Agencije za razvoj preduzeća “Eda” iz Banjaluke Zdravko Miovčić. Izjave u 10.45 časova. /Administrativni centar Vlade Srpske/\nBANJALUKA – U 19.30 časova ministar porodice, omladine i sporta Republike Srpske Jasmina Davidović prisustvovaće centralnoj manifestaciji obilježavanja Međunarodnog dana volontera. Izjave u 19.15 časova. /Kulturni centar Banski dvor/\nBANJALUKA – U 10.00 časova konferencija za novinare Udruženje građana “Veterani Republike Srpske” o presudi bivšem komandantu takozvane Armije BiH u Srebrenici Naseru Oriću, te o promjenama Ustava Srpske. /sjedište Udruženja u Gundulićevoj ulici, VIDEO/\nISTOČNO SARAJEVO – U 12.30 časova konferencija za novinare Savjetodavnog odbora Instituta za nestala lica BiH o napretku i prioritetima u procesu traženja nestalih. /motel “Topalović”, Ulica Vuka Karadžića 14/\nBANJALUKA – U 10.00 časova konferencija za novinare Sindikata medija i grafičara Republike Srpske o temi “Novinari u Srpskoj – između dostojanstvenog rada i ropstva”. /Dom sindikata/\nPRIJEDOR – U 10.00 časova konferencija za novinare Komisije MUP-a Republike Srpske za suzbijanje zloupotrebe droga povodom obilježavanja Mjeseca borbe protiv bolesti zavisnosti. / Osnovna škola “Desanka Maksimović”/\nISTOČNO SARAJEVO – U 10.00 časova sjednica Skupštine grada Istočno Sarajevo na kojoj će biti razmatran Nacrt budžeta za iduću godinu u planiranom iznosu od 15.392.000 KM. /Administrativni centar grada Istočno Sarajevo/\nBANJALUKA – U 13.00 časova gradonačelnik Banjaluke Igor Radojičić i švedski ambasador u BiH Anders Hagelberg prisustvovaće prezentaciji adresnog registra u okviru velikog projekta u oblasti zemljišne administracije u BiH. /Skupština grada/\nSARAJEVO – Predsjedavajući Predsjedništva BiH Milorad Dodik i članovi Željko Komšić i Šefik Džaferović:\n– u 10.00 časova primiće delegaciju Upravnog odbora Savjeta za sprovođenje mira /PIK/,\n– u 15.30 časova razgovaraće sa zamjenikom pomoćnika državnog sekretara SAD Metjuom Palmerom. /saopštenja/\nSARAJEVO – U 15.00 časova konferencija za novinare visokog predstavnika u BiH Valentina Incka i njegovog prvog zamjenika Denisa Herna, nakon sastanka Upravnog odbora PIK-a. /zgrada OHR-a/\nSARAJEVO – U 9.00 časova pred Sudom BiH nastavak suđenja komandantu Trećeg korpusa takozvane Armije BiH Sakibu Mahmuljinu za zločine nad zarobljenim srpskim civilima i vojnicima na području Zavidovića i Vozuće 1995. godine.\nMOSTAR – U 10.30 časova konferencija pod nazivom “Pravosuđe-trenutno stanje i perspektiva” koju organizuje Visoki sudski i tužilački savjet BiH u saradnji sa Kancelarijom Specijalnog predstavnika EU i Američkom agencijom za međunarodni razvoj /USAID/. /hotel “Mostar”, Kneza Domagoja bb/\nSARAJEVO – U 10.00 časova seminar pod nazivom “Etika u poslovanju/Poslovni integritet” u organizaciji Spoljnotrgovinske komore. Izjave u 9.45 časova. /prostorije Komore/\nSARAJEVO – U 14.00 časova konferencija za novinare o kvalitetu /zagađenosti/ vazduha koju organizuje Fondacija “Hajnrih Boel” zajedno sa udruženjem građana “Eko-akcija” iz Sarajeva i Centrom za ekologiju i energiju iz Tuzle. /prostorije EU info-centra/\nMOSKVA – Predsjednik Rusije Vladimir Putin sastaće se sa predsjednikom Venecuele Nikolasom Madurom.\nLISABON – Premijer Portugalije Antonio Kosta sastaće se sa predsjednikom Kine Si Đinpingom. Si će se tokom posjete Lisabonu sastati i sa predsjednikom portugalskog parlamenta Ferom Rodrigezom.\nBRISEL – Generalni sekretar NATO-a Jens Stoltenberg održaće konferenciju za novinare nakon sastanka ministara spoljnih poslova zemalja članica Alijanse.\nPARIZ – Premijer Francuske Eduard Filip predstaviće Nacionalnoj skupštini mjere koje će francuska Vlada preduzeti kako bi smirila situaciju u vezi sa protestima u zemlji.


BiH: Odbačena optužba protiv Kostjerevca za ratno silovanje\nOptuženog Kostjerevca (1961.) organi BiH tražili su zbog ratnog zločina počinjenog na području Zvornika, 1992. godine, te je odmah po izručenju uhapšen.\nPrvostepenom presudom Suda Bosne i Hercegovine odbijena je optužba da je Adem Kostjerevac 1992. godine počinio ratni zločin silovanja nad ženom srpske nacionalnosti.\nOdbijena optužnica potvrđena je 14. aprila 2015. godine i tereti Kostjerevca da je kao pripadnik Vojne policije i Muslimanske brigade Zvornik, Armije BiH, od 18. septembra do 4. oktobra 1992. godine na području opštine Zvornik tokom rata u BiH “prisilio na seksualni odnos jednu ženu civila srpske nacionalnosti” te da je postupao suprotno pravilima Međunarodnog humanitarnog prava, kršeći odredbe Ženevske konvencije o zaštiti civilnih osoba za vrijeme rata.\nU BiH iz SAD-a izručen optuženi za ratne zločine\nKako u petak prenosi novinska agencija SRNA, predsjedavajuća Sudskog vijeća Mira Smajlović rekla je da se optužnica odbija zbog procesnih nedostataka, odnosno zato što optuženi nije bio ispitan u skladu sa zakonom. S obzirom da je utvrdilo da nisu ispunjeni formalni uslovi, Sudsko vijeće nije ulazilo u analizu izvedenih dokaza.\nU saopštenju Tužilaštva BiH od 18. juna 2020., kada je Kostjerevac uhapšen, piše kako je “silovanje i zlostavljanje prouzročilo je gubitak trudnoće žrtve, koja je bila u poodmakloj trudnoći.”\nKostjerevac je prije 17 godina sa suprugom odselio u Sjedinjene Američke Države (SAD), gdje je uhapšen 23. augusta 2019. i saslušan u oktobru te godine nakon podnošenja zahtjeva za njegovo izručenje BiH.\nIzručen je u junu 2020. i odmah uhapšen. Nakon što mu je u oktobru mjesecu ukinut pritvor, određena mu je mjera zabrane napuštanja boravišta, zabrana putovanja, oduzet pasoš i uvedeno obavezno javljanje nadležnom državnom organu.


Mala opština, ali joj je predsednik veliki lopov\nNaivna slikarka i prevejani pljačkaš\nŠto manja opština, to veća pljačka - staro je pravilo koje se potvrđuje i u slučaju opštine Kovačica gde je izgrađen mamutski otvoreni bazen za navodno milijardu dinara, a rupu u opštinskom budžetu od skoro 200.000 evra pokrila je Agrobanka kreditom za koji je garantovao nepostojeći opštinski fond.\nMala opština Kovačica kod Pančeva sa nepunih 30.000 stanovnika ima enormne finansijske prohteve.\nZa bazen u ovom mestašcetu plaćeno je skoro milijardu dinara, o čemu je Tabloid već pisao. Izgradnja ovog bazena počela je još u 2007. godini, a najveći i najskuplji radovi izvođeni su pred kraj realizacije projekta, kada je došlo i do proširenja plana.\nFond za kapitalna ulaganja Vojvodine do avgusta 2010. odobrio je 835.783.065,97 dinara za pomenuti bazen.\nSamo nekoliko meseci ranije, međutim, opštinska vlast se suočila sa minusom u svom budžetu koji nije mogao da bude pokriven iz realnih izvora. Zbog toga 12. novembra 2009. opština sa Agrobankom sklapa ugovor o zajmu koji ispred Kovačice potpisuje Jan Tifenbah, a za banku svoje potpise stavljaju Dragoljub Krstić i Svetlana Pribičević.\nVisina uzetog kredita bila je 15.000.000 dinara.\nKao korisnik kredita, međutim, nije navedena sama opština Kovačica, već jedno od njenih javnih preduzeća - JP Naš Dom. Kao garant za vraćanje kredita, opet se ne pojavljuje opština, nego Fond za komunalnu izgradnju i građevinsko zemljište opštine Kovačica.\nKako može da se vidi iz Zapisnika o izvršenoj kontroli primene zakona u oblasti materijalno - finansijskog poslovanja za period od 1. januara 2009. do 31. decembra 2009. koji je 26. decembra 2011. sastavila i potpisala Jovanka Ušljebrka, viši inspektor Ministarstva finansija Republike Srbije, Sektor za budžetsku inspekciju, pomenuti Fond u trenutku kada je postao žirant JP Našem Domu uopšte nije ni postojao.\nNa strani 76 Zapisnika, Ušljebrka navodi: "Fond ima direktora koji je u stalnom radnom odnosu u Fondu kojeg je imenovala Skupština opštine Kovačica. Fond ima svoj pečat." Međutim, odmah ispod toga inspektoraka piše: "Na uvid nije dat dokaz da je Fond za komunalnu izgradnju i građevinsko zemljište opštine Kovačica upisan u registar kod Trgovinskog suda ili neki drugi registar kod nadležnog organa."\nFond nije ni mogao da bude registrovan, jer uopšte nije ni osnovan po zakonu. Konačni zaključak Ušljebrke glasi: "Prema napred navedenom Odluka o osnivanju Fonda (Službeni list opštine Kovačica 7/98 od 5. oktobra 1998. godine) nije doneta u skladu sa tada važećim propisima, niti je do dana kontrole status Fonda usklađen sa zakonom."\nKontrola je vršena u prostorijama opštine sa prekidima od 31. januara 2011. do 10. juna 2011, a zatim do sastavljanja zapisnika u prostorijama ministarstva. Znači da Fond do leta 2011. nije zvanično bio pravno lice, niti je mogao bilo šta zvanično da radi bez obzira što je imao i direktora u stalnom radnom odnosu i pečat.\nTako je izvesno da je u stečaj gurnuta Agrobanka šakom i kapom delila kredite korisnicima bliskim tadašnjoj žutoj vlasti, čak i u slučajevima kada se kao žirant pojavljivalo nepostojeća organizacija. Niko ništa nije hteo ili smeo da proverava. Razmenjivali su se potpisi i novac je jednostavno na "majke mi". Tek će nove kontrole finansijskog poslovanja opštine Kovačica otkriti koliko je zaista para predsednik opštine Miroslav Krišan stavio u svoje i džepove svojih stranačkih prijatelja. Prema informacijama iz opštinskog odbora Demokratske stranke u Kovačici, Krišan je stavio u džep preko šest miliona evra, mada ima indicija da je zgrabio više od devet miliona evra.\nNakon njegove posete Aleksandru Vučiću 13. avgusta, gospodin Krišan je spokojno sa ženom naivnom slikarkom otišao na odmor.


Vladimir Bilčik: Uložićemo napore da se političke bitke vrate u Skupštinu | Autonomija\nNovi izvestilac Evropskog parlametna za Srbiju Vladimir Bilčik izjavio je da bi u funkcionalnoj demokratiji političke bitke uvek trebalo voditi unutar parlamenta, kao i da će „Evropski parlament (EP) uložiti sve napore kako bi se političke bitke između opozicije i vladajućih stranaka vratile u Skupštinu“, naglašavajući da je to jedan od glavnih ciljeva međupartijskog dijaloga.\nOn je u intervjuu za „Blic“ naveo da će put Srbije ka Evropskoj uniji (EU) biti određen konkretnim napretkom u unutrašnjim reformama i u dijalogu između Beograda i Prištine, najavljujući da će u naredenih nekoliko nedelja posetiti Srbiju.\n„Funkcionisanje demokratije, vladavine prava i poštovanje fundamentalnih prava i sloboda oduvek su bili i uvek će biti ključne odrednice napretka Srbije ka članstvu u EU“, rekao je Bilčik.\n„U isto vreme“, kako je naveo, „moramo da vidimo praktičan napredak u dijalogu između Beograda i Prištine“.\n„Kad kažem da mora da se odblokira, mislim na novi zamah u razgovorima na najvišem političkom nivou. Evropski parlament je više puta tražio novu fazu u dijalogu i ubrzavanje tempa pregovora“, rekao je Bilčik, govoreći o njegovoj ranijoj izjavi da dijalog Beograda i Prištine mora da se odblokira.\nOn je rekao da se nada da će „novo političko vođstvo u Prištini moći da doprinese ovom procesu“.\n„Kako bismo postigli napredak između Beograda i Prištine, dobra politička volja mora da bude pokazana u oba grada“, rekao je Bilčik, komentarišući izjavu mogućeg novog kosovskog premijera Aljbina Kurtija da neće povući takse osim ako Srbija odustane od kampanje povlačenja priznanja kosovske nezavisnosti.\n„Hajde da svi damo malo vremena gospodinu Kurtiju da prevaziđe retoriku izborne kampanje na Kosovu“, rekao je Bilčik.


RIK danas razmatra prigovor SNS-a o krađi izbornih listića\nRepublička izborna komisija Srbije razmatraće danas prigovor Srpske napredne stranke na regularnost izbora.\nSekretar RIK-a Veljko Odalović izjavio je sinoć da će RIK vjerovatno donijeti odluku o formiranju komisije, koja će izvršiti detaljan pregled kompletnog izbornog materijala sa izbora 6. maja.\nOdalović kaže da će na taj način biti utvđeno da li i gdje eventualno nedostaje džak sa glasačkim listićima kako to tvrdi SNS, koja je uputila RIK-u prigovor na regularnost izbora.\n"SNS traži da se ponište izbori na svim nivoima. U zahtevu nedostaje više podataka o tome gde, šta, kako, odakle su listići, odakle je džak, koliko listića, sa kog biračkog mesta", rekao je Odalović i dodao da RIK ima zakonsku obavezu da u roku od 48 sati od prijema prigovora odluči o njemu, nakon čega postoji mogućnost žalbe Upravom sudu.\nLideri SNS-a prekjuče su su novinarima pokazali vreću sa, kako su rekli, 3.000 glasačkih listića pronađenih u jednom kontejneru, tvrdeći da su oni zamijenjeni listićima na kojima su bili zaokruženi kandidati vladajuće koalicije.\nSNS je podnio krivične prijave protiv NN lica zbog izborne krađe, za koju optužuju Demokratsku strnaku Borisa Tadića. S druge strane, visoki funkcioner DS-a Oliver Dulić napisao je na svom nalogu na društvenoj mreži Tviter da vreća koju pominju naprednjaci potiče iz Zaječara i da je ukrao njihov član i dopremio u Beograd.


Tejtum dobio maksimalan mogući ugovor, od nula se vrti u glavi - mediji.net\nSa nim žele da se domognu najmanje finala Konferencije.\nNastavlja se ljubav Boston Seltiksa i Džejsona Tejtum. Dve strane su se dogovorile oko novog, maksimalnog ugovora. Krilni košarkaš potpisao je novi petogodišnji ugovor i zaradiće basnoslovnih 193.000.000 dolara.\nOve sezone je Tejtum u regularnom delu odigrao 66 utakmica. Prosečno je beležio 23,4 poena, 7 skokova i 3 asistencije. Seltiksi su igrali finale Istoka, gde su posle šest utakmica izgubili od Majami Hita.\nKošarkaPreko 7700 vesti\nboston seltiksPročitajte još na ovu temu\nNBAPreko 3700 vesti\ndžejson tejtumPročitajte još na ovu temu\nVenecija ima dve pobede manje od Partizana, koji je na četvrtom mestu koje vodi u narednu rundu.\nKošarkaši Zvezde sastali su se sa Makabijem iz Tel Aviva u sklopu 12. Kola Evrolige. Teško je bilo na gostovanju u Izraelu, delovalo je kao da bi domaćin mogao da se otme kontroli i pobegne sa pobedom više puta, ali je na kraju poraz bio neizbežan, ali ne sa tolikom prednošću. Crveno-beli savladani...


Zabrana kretanja između Mitrovice i Zvečana do daljeg - Radio Kontakt Plus\ngrad10:57, 06.04.2020Izvor: Radio Kontakt Plus\nDodatna mera zabrane kretanja, između Severne Mitrovice i Zvečana, u cilju smanjenja kontakta i boljeg kontrolisanja širenja korona virusa, jutros je stupila na snagu i trajaće do daljeg, potvrdio je za Kontakt Plus zamenik komandira Kosovske policije za region Sever major Besim Hoti.\nHoti je rekao da je prvobitni plan bio da Severna Mitrovica i Zvečan budu opšta karantinska zona, ali da su gradonačelnici zahtevali zabranu kretanja između ove dve opštine u cilju smanjenja kontakta i bolje kontrole pandemije korona virusa.\n„Videli smo da to tako neće moći da funkcioniše, pa su gradonačelnici zahtevali da se uvede zabrana kretanja između Mitrovice i Zvečana, kako bi bilo što manje kontakata među ljudima, a sve u cilju kako bi se bolje kontrolisala pandemija“, rekao je Hoti.\nOd ove mere izuzeti su zdravstveni radnici, vatrogasci i policajci, koji imaju radnu obavezu, objasnio je Hoti.\n„Neke odluke će morati i opštinski organi da donesu. Oni koji su u radnoj obavezi, a putuju iz Zvečana u Mitrovicu ili obrnuto – zdravstveni radnici, vatrogasci, policajci – oni će moći da se kreću, jer su na prvoj liniji fronta. Nije nam cilj da ovim merama otežavamo život građanima, već da čitavu ovu situaciju stavimo pod kontrolu, kako se zaraza ne bi širila još više“, naglasio je Hoti.\nMera zabrane stupila je jutros na snagu, kako bi se ograničilo i bolje kontrolisalo kretanje građana, rekao je Hoti i dodao da će se neke stvari razjašnjavati u hodu, imajući u vidu da se prvi put suočavamo sa ovakvom situacijom.\n„Što se tiče protoka robe, gradonačelnici će morati da pronađu način kako bi se snabdevale radnje. To će morati u hodu gradonačelnici da reše“, rekao je Hoti.


Srbija i EU: Medijska reforma ključni prioritet\n21. juli/srpanj, 2013.\nPrimena Medijske strategije, posebno njenih delova o transparentnosti vlasništva i finansiranju medija, sada je ključni prioritet, više nego ikada, imajući u vidu odluku Evropskog saveta o otvaranju pristupnih pregovora sa Srbijom, saopštio je Generalni direktorat Evropske komisije za proširenje.\nU pismu koje je šef Odeljenja za Srbiju Mirijam Feran, po nalogu evropskog komesara za proširenje Štefana Filea, uputila novinskim agencijama FoNet i Beta, napominje se da je u toj oblasti "neophodan opipljiv napredak".\nFeran navodi da mora biti "potpuno obezbeđena" usklađenost državnog finansiranja medija na različitim nivoima sa pravilima o državnoj pomoći, uključujući tu i finansiranje kroz reklamne kampanje iz javnih izvora.\nU odgovoru beogradskim novinskim agencijama FoNet i Beta, Feran se poziva na stav komesara Filea da je "političko uplitanje u medijske slobode" jedno od ključnih pitanja sa kojim će se zemlje kandidati sresti u postupku pridruživanja EU.\n"To se najpre odnosi na transparentnost vlasništva i finansiranje medija. Ovaj aspekt je ključna odrednica u Medijskoj strategiji, čija primena i dalje ostaje najvažnija", navodi Feran.


Srpski dizač tegova u pohodu na Olimpijadu - Muški magazin - trendovi, fitness, lifestyle, saveti, devojke... `\nSrpski dizač tegova u pohodu na Olimpijadu\nU Srbiji su sportovi poput fudbala, košarke i tenisa stavljeni u prvi plan, dok su drugi sportovi zapostavljeni. Iako imamo mnogo mladih talenata koji osvajaju mnogobrojne rekorde, za njih verovatno nikada niste čuli.\nErvin Rožnjik je srpski dizač tegova koji je sa svoje 22 godine oborio i postavio mnogo rekorda.\nIako je naš Olimpijski dizač tegova i član nacionalnog tima, Ervin Rožnjik ne dobija pažnju kakvu zaslužuje. Ovaj momak je nekoliko puta oborio senorske i juniorske rekorde na domaćim takmičenjima, a takođe je imao uspeha i na internacionalnim takmičenjima.\nKoliki potencijal krije Ervin Rožnjik pokazaće vam rezultati koje je on postigao:\n- trostruki seniorski šampion Srbije i držač nacionalnog rekorda za seniore\n- trostruki juniorski šampion Srbije i držač nacionalnog rekorda za juniore\n- 2012. godine osvojio titulu za najboljeg juniorskog dizača tegova\n- 2015. godine osvojio je 6. mesto na evropskom U23 takmičenju u dizanju tegova\n- 2015. godine osvojio je 3. mesto na IWF svetskom takmičenju u Kataru\n„Ja imam san. Želim da dođem do najvećeg takmičenja na svetu, a to je naravno Olimpijada“ , rekao je Ervin Rožnjik\nIako ovaj mladi sportista ima neverovatan potencijal, on nailazi na ogromne prepreke koje ga sprečavaju u njegovom pohodu na Olimpijadu. Pošto ovaj sport trenutno nije mnogo popularan u Srbiji, Ervin zajedno sa svojom porodicom prolazi kroz velika odricanja i žrtve kako bi skupio novac da nastavi sa kvalitetnim treninzima i usavršavanjem.\nOn želi da promeni uslove treniranja pa čak i zemlju u kojoj živi kako bi svoj kapacitet doveo do maksimuma.\nErvin Rožnjik je na sajtu Indiegogo napravio stranu preko koje mu vi možete pomoći. Ovde pogledajte o čemu je reč.\nPROČITAJTE SLEDEĆI TEKST: Ovo su NAJSKUPLJI fudbaleri


Erdogan grmi: Katar je u pravu, ovo je nepoštovanje Turske! - Sputnjik Srbija\n10:52 17 Jun 2021\nErdogan grmi: Katar je u pravu, ovo je nepoštovanje Turske!\n09:25 25.06.2017 Preuzmite kraći link\nTurski predsednik Redžep Tajip Ergodan izjavio je da podržava odgovor Katara na listu zahteva koju su toj zemlji uputile arapske države koje bojkotuju ovaj zalivski emirat, prenosi Rojters.\nAgencija navodi da je Erdogan rekao i da pozivi na zatvaranje turske vojne baze u Kataru predstavljaju izraz „nepoštovanja“ prema Ankari. On je kazao da je Turska ponudila uspostavljanje svoje vojne baze i u Saudijskoj Arabiji, jednoj od zemalja koje su uputile ultimatum katarskim vlastima, ali da Rijad nije odgovor na tu ponudu.\n„Iako nam se još uvek nisu javili u vezi s tim, tražiti od Turske da povuče trupe (iz Katara) jeste nepoštovanje Turske“, kazao je Erdogan.\nArapske zemlje koje su nedavno prekinule odnose sa Katarom, zatražile su ranije tog dana od Katara da u roku od deset dana ugasi katarsku televiziju „Al Džazira“ i njene podružnice, prekine diplomatske veze s Iranom i vojnu saradnju sa Turskom, kao i veze sa „terorističkim organizacijama“.\nOptužbe o vezama s terorizmom\nAP podseća da su Saudijska Arabija, Ujedinjeni Arapski Emirati, Bahrein i Egipat ranije ovog meseca prekinuli sve veze sa Katarom, optuživši tu zemlju da podržava i finansira i terorizam.\nArapske zemlje takođe zahtevaju gašenje katarske televizijske stanice „Al Džazira“ i njenih podružnica „Arabija 21“, „Rašd“, „Al Arabi el Džadid“ i „Midl ist aj“.\nPored veoma jasnih zahteva, arapske zemlje su uputile i manje precizne zahteve, koji se mogu protumačiti i kao subjektivni, jer zahtevaju da se predaju „terorističke ličnosti“ i traženi individualci.\nAP ukazuje da nije jasno šta će se dogoditi ukoliko Katar ne prihvati sve te zahteve.


Dnevnice u BIH do osam puta više nego u Srbiji | BrzeVijesti.ba\nDatum objave: 17. 10. 2015 - 13:24\nIako su na prijedlog Ministarstva finansija i trezora BiH sredinom 2012. godine napravljeni duboki finansijski rezovi u državnim institucijama, čime su ostvarene uštede od oko 55 miliona KM godišnje, u ovom trenutku nije poznato namjeravaju li institucije države, uprkos teškoj socio-ekonomskoj situaciji, dodatno zategnuti budžetski kaiš.\nNaime, Vlada Srbije, koja je u približno teškoj situacija kao i BiH, nedavno je dodatno skresala budžetske troškove, ovoga puta dnevnice za putovanja državnih službenika i zvaničnika, i to na "smiješne" cifre (15 KM za inostranstvo i manje od oko tri KM unutar Srbije).\nU pokušaju smanjenja ogromnih troškova koji nastaju enormnim brojem putovanja unutar i van zemlje, Vlada Srbije će ostvariti više stotina miliona dinara uštede godišnje, makar će ovaj potez premijera Aleksandra Vučića mnogi nazvati populizmom.\nZa razliku od Srbije, u institucijama BiH dnevnice su određene 2012. godine i one su takve i danas, što je potvrdila i Nataša Krsman, portparol Ministarstva finansija.\n"Već su, 2012. godine, smanjene osnovice na plate, te naknade za topli obrok i odvojeni život, regres, kao i dnevnice u BiH i inostranstvu, čime su ostvarene uštede od 55 miliona na godišnjem nivou. Dnevnice u BiH smanjene su tada za 50 odsto i umjesto 50 KM, one danas iznose 25 KM, dok su dnevnice u inostranstvu smanjene za 10 odsto", ističe ona.\nU međuvremenu, budžet institucija BiH nije se povećavao, pa, kako navodi Krsmanova, nije bilo ni prostora za eventualno povećanje troškova za dnevnice, dok su uštede ostvarene i usvajanjem novih pravilnika o korištenju službenih telefona, vozila i reprezentacije.\n"Nacrt budžeta za 2016. godinu je u završnoj fazi, a kao što je poznato, Globalnim fiskalnim okvirom predviđeno je da će ostati na istom nivou i iduće godine, odnosno 950 miliona KM za finansiranje institucija BiH, od čega je planirano 750 miliona KM prihoda sa jedinstvenog računa kao i prethodnih godina", zaključuje Krsmanova.\nInteresantno, ali dnevnice za inostranstvo određene su prema međunarodnim normama, a u slučaju putovanja bh. službenika i zvaničnika iznose od 59 KM, koliko košta daleko najniža dnevnica za Laos, pa do 152 KM, koliko je za put u Norvešku. Većina dnevnica kreće se u rasponu od 105 do 130 KM, u zavisnosti od države u koju se putuje.\nJednostavnom matematičkom računicom, iako su ekonomije, ali i prosječne plaće otprilike na istom nivou u BiH i Srbiji, dnevnice za državne službenike i zvaničnike institucija BiH u ovom trenutku su dva do pet puta više za putovanja u inostranstvo, a oko osam puta više za putovanja unutar zemlje.\nIvica Ćavar, projekt menadžer Centara civilnih inicijativa (CCI), koji godinama prati rad državnih institucija, kaže kako ipak treba sačekati konačno rješnje "budući da je Vijeće ministara od parlamenta BiH dobilo zadatak da predloži sveobuhvatan zakon koji bi tretirao i ova pitanja".\n"I ne samo to, već i pitanje 'bijelog hljeba', rada raznih komisija, upravnih i nadzornih odbora itd. Uvjeren sam da će Vijeće ministara imati u vidu kresanje u svim segmentima u institucijama zbog situacije u kojoj je BiH", zaključuje Ćavar.


Brza saobraćajnica od Požarevca do Golupca od septembra\nPOČETNA VESTI Brza saobraćajnica od Požarevca do Golupca od septembra\nRadovi na izgradnji brze saobraćajnice od skretanja sa autoputa za Požarevac do Golupca počinju u septembru ili oktobru i trajaće tri godine, najavio je danas v.d. dirketora Puteva Srbije Zoran Drobnjak.\n„Izabraćemo izvođača radova koji da najbolju ponudu. Radovi treba da budu završeni u 2024. godini”, kazao je Drobnjak gostujući na Prvoj, prenosi Tanjug.\n„Rekonstrukcija puta se radi od Donjeg Milanovca do Kladova, oko 63 kilometra, radimo od Donjeg Milanovca preko Porečkog mosta ka Rudnoj Glavi i Majdanpeka, pa od Kučeva do Majdanpeka… To je skoro 200 kilometara. Nastavićemo dalje i juče smo se dogovorili da radimo i od Donjeg Milanovca do Golupca u dužini od 52 kilometra”, naveo je Drobnjak.\nOčekuje da će u septembru ili oktobru biti otvoreni radovi i na gradnji brze saobraćajnice od Kragujevca do Mrčajevaca u dužini oko 60 km.\nDrobnjak je dodao da će i na tom projektu biti angažovane domaće firme.\nPRETHODNI ČLANAKGrad Požarevac nabavlja 60 “pingvina”\nSLEDEĆI ČLANAKHapšenje: Provalio u dve požarevačke firme i krao\nIsključenje vode u trajanju od 15 sati u nedelju 24/06/2022\nExitov kamp i ove godine na najlepšoj plaži Dunava 24/06/2022


VB: Prekinut postupak protiv Rajanera i Britiš Ervejza\nTanjug 7. oktobra 2021. 09:50\nLONDON – Britanski tržišni regulator prekinuo je postupak protiv Rajanera i Britiš Ervejza, koji nisu ponudili povrat novca putnicima čiji su letovi otkazani zbog korona mera ograničenja, pozivajući se na nedorečenost propisa što ishod čitavog postupka čini neizvesnim.\nTokom lokdauna zbog pandemije, Britiš Ervejz je umesto povraćaja novca one su mere ograničenja sprečile da realizuju putovanja ponudio vaučere ili promenu rezervacija, a Rajaner je nudio samo opciju promene bukinga, prenosi Rojters.\nUprava za zaštitu konkurencije i kontrolu tržišta (CMA) pokrenula je postupak protiv ovih avio-prevoznika u junu, navodeći da putnicima koji zbog zakonskih propisa nisu mogli da realizuju rezervisane letove treba vratiti novac.\nMeđutim, CMA je danas saopštila da zakonom nije dovoljno jasno precizirano pravo putnika na povrat novca u ovako neuobičajenim okolnostima, te da se stoga ne može opravdati nastavak postupka.\nIzvršni direktor Andrea Košćeli izjavio je da CMA „čvrsto veruje“ da se putnicima mora ponuditi potpuna refundacija, ali da je Uprava, nakon razmatranja relevantnog zakona i prikupljenih činjenica u istrazi, zaključila da vreme koje bi bilo potrebno za rešavanje slučaja na sudu i njegov neizvestan ishod, više ne mogu da opravdaju dalje trošenje javnog novca.\nRajaner je pozdravio odluku o zatvaranju istrage.


Vukičević: Potraga za Mladićem i Hadžićem u 2010. trebala bi da bude okončana\nTužilac za ratne zločine Vladimir Vukčević izjavio je danas Tanjugu da bi potraga za Ratkom Mladićem i Goranom Hadžićem u 2010. trebalo da bude okončana, a bjegunci privedeni pravdi.\n"Najvažnije je da Ratko Mladić i Goran Hadžić budu u Hagu što prije i na tome se radi 24 sata dnevno", rekao je Vukčević u intervjuu nacionalnoj agenciji.\n"Ja u tome učestvujem kao jedan od koordinatora Akcionog tima i spreman sam da položim račune. Nije mi u prirodi da posao ostavljam nezavršen", izričit je tužilac.\nOn je precizirao da je saznanja do koji se došlo u predmetu "trgovine organima" otetih na Kosovu i Metohiji podijelio sa specijalnim izvjestiocem Saveta Evrope Dikom Martijem i da istraga u tom predmetu napreduje.\nTužilac je istakao da je, kada je riječ o suđenjima optuženima za ratne zločine, godinu koja je na izmaku obilježio početak duđenja bivšem predsjedniku Republike Srpske Radovanu Karadžiću pred Haškim tribunalom.\n"Poruka koja je u tom trenutku emitovana iz Srbije govorila je o našoj želji da se isprave greške iz prošlosti. Srbija je emitovala poruku pravde za žrtve i njihove porodice i to je naš doprinos međunarodnoj pravdi", rekao je Vukčević.\nRad Tužilastva krunisan je pravosnažnim presudama Zdravku Pašiću i Aleksandru Mediću optuženim za ratne zločine protiv civila tokom ratnih dešavanja 90-ih godina u Hrvatskoj i Bosni i Hercegovini.\nUkazavši da je Tužilaštvo nedavno pokrenulo dva nova predmeta, istragu protiv šest lica za zločine u selima Skočić, Malešić, Petkovci i Drinjača, i zločin u Bjelom Manastiru u Hrvatskoj, Vukčević je rekao da je uvjeren da će, kada se istrage privedu kraju, biti podignute dvije nove optužnice.\nOn je naveo da srpsko Tužilaštvo za ratne zločine ima dobru saradnju sa tužilaštvima u regionu i u prilog tome dodao da je predmet "Bjeli manastir" jedan od 28 koji su razmenjeni sa Državnim odvjetništvom Hrvatske, na osnovu Sporazuma o saradnji u progonu učinilaca krivičnih dijela ratnih zločina, zločina protiv čovječnosti i genocida.\nOn je podsjetio i da je usvojen Zakon o pravosudnoj akademiji, da će uskoro biti organizovani neposredni izbori za Visoki savjet sudstva i Državno vijeće tužilaca, sto će, kako je naglasio, predstavljati potpunu depolitizaciju pravosuđa.\nPrema Vukčevichevim riječima, u sveobuhvatnoj reformi, kakva se upravo provodi u Srbiji, moguće je da se potkradu greške i normalno je da bude nezadovoljnih.


Vučić se sastao sa Džonijem Depom\nPredsednik Srbije Aleksandar Vučić upoznao je holivudsku zvezdu Džonija Depa, koji producira i igra u filmu o ratnom fotografu V. Eugenu Smitu, u nezavisnoj drami „Minamata“. Produkcija, koja je počela u Japanu, sada se nastavlja u Beogradu.\nVučić se zahvalio Depu zbog toga što je “verovao u Srbiju” i odlučio da tu radi i glumi, kako se navodi. „Srbija je postala Holivud Balkana zbog uredbe o pomoći stranim filmskim produkcijama koja je na snazi četiri godine. U našu zemlju dolaze brojni filmski stvaraoci, zadovoljni uslovima, nivoom profesionalnosti naših filmskih radnika i državnom podrškom “, istakao je Vučić na Instagramu.\nPriča o “Minamati” počinje sa Smithom kao samotnjakom, dok su slavni dani Drugog svetskog rata daleko iza njega, izvestio je Varieti prošle godine. “Ali stari prijatelj i urednik magazina Life, Ralph Graves, ga uverava da se vrati u Japan kako bi razotkrio veliku priču: trovanje živom koje razara obalnu zajednicu./IBNA


Novogodišnje druženje Roma\nUz zvuke muzike i pjesme, banjolučki Romi organizovali su novogodišnje druženje kojem je prisustvovalo nekoliko desetina članova romskih udruženja s područja Banje Luke, kao i brojne zvanice. Šaha Ahmetović, predsjednica udruženja Roma "Veseli brijeg", napomenula je da...\nPovodom katoličkog Božića koji se obilježava 25. decembra, banjolučko Udruženje Poljaka organizovalo je u Klubu nacionalnih manjina tradicionalno božićno druženje uz pjesmu i bogatu trpezu. Predsjednica Udruženja, Božena Zimonja, ističe da Poljaci ovaj put porodični praznik obilježavaju...\nAmbasador Crne Gore Dragan Đurović posjetio opštinu Gacko\nAmbasador Crne Gore, Dragan Đurović, u zvaničnoj posjeti opštini Gacko, 14. decembra 2011. godine, razgovarao je sa načelnikom opštine Gacko, Milanom Radmilovićem i njegovim saradnicima. Tokom posjete, ambasador se sastao i sa predstavnicima podružnice Udruženja Crnogoraca...\nUdruženje Makedonaca RS Banja Luka u četvrtak, 15. decembra u 18:30 časova, organizuje druženje povodom novogodišnjih praznika. Na početku druženja zakazana je promocija prvog broja časopisa „Vinožito“ u izdanju Udruženja Makedonaca RS. U toku večeri biće...


Omladina bježi sa Balkana – Bankar.me\nJuly 13, 2018 MAKRO, REGION, SVE VIJESTI Leave a comment\nDo Rima je samo 60 minuta“, kaže ministar spoljni Albanije Ditmir Buchati i ne misli pri tome na kratki let, koji bi migranti mogli da iskoriste za put u EU, nego na studente iz njegove zemlje, koji, ako ikako mogu, studiraju u inostranstvu. „Sa nivoom obrazovanja na dobrim univerzitetima Evrope ne možemo da se uporedimo“. Generalno je situacija u svih šest država, koje nastoje da uđu u EU, ista: sistem obrazovanja je nerazvijen. A ko završi svoje studije, tome se u Albaniji, Kosovu, BiH, Srbiji, Crnoj Gori i Makedoniji ne nudi puno mogućnosti da radi.\nPosljedica: Na hiljade ljudi napušta svoju domovinu, tražeći posao i bolju perspektivu u EU. Braindrain, tj. odlivanje najmudrijih glava iz jednog društva, postao je jedan od najvećih problema za države Zapadnog Balkana. „Gdje je nacionalna strategija ovih država?“, pita jedan od učesnika u londonskog Balkan-samita. Šest prisutnih ministara spoljnih poslova regiona su morali da čuju puno kritičkih pitanja: kako zaustavljaju korupciju, ko se brine o jačanju pravne države i kako političari namjeravaju da poravnaju ambise između lijepih riječi i realnosti, u kojoj temeljne vrijednosti slobodnog društva sve više erodiraju.\nStiče se i utisak da nisu samo visoki zahtjevi Brisela ono što put država Balkana u EU čini tako napornim – nego da su to i pojedini političari. Srpski ministar spoljni Ivica Dačić u Londonu nije propuštao ni jednu priliku da samu konferenciju, slobodu medija u sopstvenoj državi, politiku EU i samu EU izvrgne ruglu. „State capture“ – otimanje države od strane privatnih aktera, prije svega partije, oplakuje EK u svom najnovijem izveštaju o državama Z. Balkana. Dačić je izgleda otjelotvorenje toga, posebno kad smijući se tvrdi: „Ako vama postoji ambis izme-u realnosti i retorike – pa šta bio onda jedan političar uopšte trebao još da radi?“.\nIngrid Steiner Gashi\n(Kurier, Beč; prevod: Mirko Vuletić)\nPOJMOVIBalkan i EU Ekonomija Balkana mladi na balkanu\nPrevious Tramp: Bregzit će vjerovatno ubiti trgovinski sporazum sa SAD\nSljedeći Prosječan račun u junu 29,43 eura


Devojčice završnih razreda osnovnih škola pozvane da predstave svoje preduzetničke ideje | Biznis i Finansije\n/ Ekonomija / Devojčice završnih razreda osnovnih škola pozvane da predstave svoje preduzetničke ideje\nPovodom obeležavanja međunarodnog Dana devojčica u IKT-u, Udruženje poslovnih žena Srbije uz podršku Telenor fondacije, treću godinu zaredom organizuje takmičenje za devojčice 7. i 8. razreda osnovne škole pod nazivom „UHVATI IDEJU“.\nTakmičenje se organizuje sa ciljem da podstakne preduzetničko razmišljanje kod devojčica a više informacija o propozicijama takmičenja i obrazac za prijavu, devojčice mogu preuzeti sa sajta Udruženja poslovnih žena Srbije http://www.poslovnezene.org.rs/.\nZadatak je da devojčice predstave svoje preduzetničke ideje odgovarajući na temu takmičenja – kako rešavaju neki od svakodnevnih izazova koristeći digitalne tehnologije. Devojčice su pozvane da budu inovativne i kreativne u osmišljavanju što interesantnijih radova u formi videa na zadatu temu u trajanju do 59 sekundi. Neophodno je da se na konkurs sa radovima jave timovi od po tri članice čime se podstiče timski rad. Tri najbolja rada biće nagrađena vrednim nagradama, a pobednički timovi će biti proglašeni nakon radionice koja će se za finaliste takmičenja održati 26. 4. 2018. godine u kompaniji Telenor.\nDevojčice imaju i mogućnost prisustvovanja pripremnim radionicama na kojima će moći da steknu veštine izrade video radova i prezentovanja. Radionice će biti realizovane u tri grada, Novom Sadu, Beogradu i Nišu.


Momirović: Izgradnjom brze pruge Beograd - Budimpešta stvaramo istoriju\n17 May 2022, 9:22 Beograd rts Elena Marjanović\nTomislav Momirović, ministar saobraćaja i infrastrukture u Vladi Srbije rekao je za RTS da prisustvujemo stvaranju istorije, povezujemo Beograd i Budimpeštu najkvalitetnijom železničkom infrastrukturom. Spojićemo Beograd i Budimpeštu na isti način na koji smo spojili Beograd i Novi Sad, napomenuo je ministar.\nPre dva meseca puštena je u saobraćaj brza pruga Beograd - Novi Sad. Samo u aprilu, na toj relaciji, prevezeno je oko 250 hiljada putnika. Brzina od 200 kilometara na sat i pola sata vožnje, glavni su razlog što se većina vratila železničkom prevozu.\nOdmah posle puštanja u saobraćaj te prve, nastavljeni su radovi na drugoj deonici, od Novog Sada do Subotice.\nDasnas će biti potpisan ugovoru sa gradom Užice, kojim se reguliše finansiranje sanacije klizišta. Reč je o višedecenijskom problemu, a direktno je ugroženo 30 kuća.\nTomislav Momirović, ministar saobraćaja i infrastrukture u Vladi Srbije rekao je gostujući u Jutarnjem programu, da se radi o lokalnom problemu, da je Užice grad u kotlini, i da nije prvi put, a ni poslednji da se Vlada uključuje u rešavanje lokalnih problema.\n"Danas potpisujemo ugovor, biramo izvođače i očekujem da u naredna dva meseca saniramo problem koji postoji dugo i preti da ugrozi 30 kuća", naveo je Momirović i napomenuo da je ugrožen i put, ali i trafostanica, što preti da ugrozi snabdevanje energijom celog Užica.\nDodao je da je Vlada izdvojila 110 miliona dinara i očekuje da u narednim nedeljama počnu radovi, kako bi se posao završio za naredna dva, tri meseca.\nKada je reč nastavku izgradnje pruge do Subotice, Momirović napominje da prisustvujemo stvaranju istorije, povezujemo Beograd i Budimpeštu najkvalitetnijom železničkom infrastrukturom.\n"Spojićemo Beograd i Budimpeštu na isti način na koji smo spojili Beograd i Novi Sad. Samo u aprilu je 250.000 ljudi prošlo tom prugom, išlo u tim brzim vozovima. Želimo da spojimo i Beograd i Niš", napomenuo je ministar.\nMomirović je rekao da su radovi na pruzi ka Budimpešti već počeli, da se već radi na demontaži stare pruge, a posle toga ide postavljanje nove.\n"Ono što je značajnije od građevinskog elementa je tehnološki. Pruga ima značajnu tehnološku komponentu. I da bismo izveli ovaj projekat mi moramo da imamo inženjere koji imaju znanje da sprovedu ovakve projekte", rekao je ministar i napomenuo da će ova pruga biti najbolja u Istočnoj Evropi.\nSaobraćaj između Subotice i Novog Sada je zaustavljen 7. aprila kako bi bili završeni pripremni radovi. Do sada je kompletna komunikaciona mreža demontirana i radi se na demontaži starih šina.\nVeselin Simović iz Železnica Srbije rekao je da se očekuje ovih dana da se završi demontaža signalizacije i telekomunikacije, a završetak demontaže šina i pragova se očekuje početkom juna, nakon čega se stiču uslovi za početak gradnje brze pruge.\nTrenutno se radi na izgradnji 10 auto-puteva\nMinistar Momirović je rekao da se trenutno radi na 10 auto-puteva, da se projektuje i gradi 1.200 kilometara auto-puteva.\n"Prošli su praznici i građani su mogli da se uvere da nije bilo gužvi. To je rezultat što smo investirali u puteve", napomenuo je ministar.\nJedno od najvećih gradilišta je saobraćajnica koja povezuje Novi Beograd sa auto-putem Miloš Veliki. Ova saobraćajnica treba da rastereti saobraćaj na Novom Beogradu, a biće olakšano uključivanje na auto-put Miloš Veliki.\nNemanje Mutić, zamenik projektnog direktora na projektu rekao je da su se radovi intezivirali i da je sada oko 130 ljudi radi na projektu, a u piku sezone očekuje se i 300 radnika\nNapomenuo je da je prošle godine najviše rađeno na nasipima, a tokom zime na hitrotešničkim radovima.\nMutić podseća da će auto-put imati po tri kovovozne trake u oba smera, sa jedne i sa druge strane pešačka staza, biće i biciklistička staza od Novog Beograda do budućeg novog nacionalnog stadiona.\n"Ovaj auto-put je nešto drugačiji, jer je ujedno i auto-put i gradska saobraćajnica", rekao je Mutić i napomenuo da će od Surčina do Novog Beograda da se stiže za pet minuta.\nGovoreći o Obilaznici oko Beograda, ministar Momirović je rekao da je to projekat koji se radi već 30 godina i napomenuo da taj projekat mora da se završi u naredne tri godine.\nOtvorena obilaznica u šest traka do tunela Straževica\n15 Jun 2022, 11:40\nSektor B5 obilaznice oko Beograda, od petlje Orlovača do Straževice zajedno sa novim (levim) tunelom Straževica, zvanično…\nZlatibor ne ide samo u visinu - počela izgradnja obilaznice\nNa Zlatiboru je počela izgradnja 9,5 kilometara obilaznice, koja će ubrzati saobraćaj iz smera Crne Gore ka Višegradu…\nOd 1. do 30. juna za saobraćaj zatvoren put Kostolac-Drmno\n31 May 2022, 12:41\nSlužba za odnose sa javnošću EPS Ogranak „TE-KO Kostolac“\nObaveštava o izmeni režima saobraćaja na…


BEČIĆ: Puna podrška predsedniku Srbije u naporima za očuvanje mira i stabilnosti! - Informer\nBEČIĆ: Puna podrška predsedniku Srbije u naporima za očuvanje mira i stabilnosti!\nPredsednik Odbora za kontrolu službi bezbednosti Igor Bečić održao je 28. sednicu Odbora kojoj su prisustvovali Bratislav Gašić, direktor Bezbednosno-informativne agencije, brigadni general Đuro Jovanić, direktor Vojnobezbednosne agencije i brigadni general Zoran Stojković, direktor Vojnoobaveštajne agencije\nDirektori službi bezbednosti informisali su Igora Bečića predsednika i članove Odbora o aktuelnoj bezbednosnoj situaciji na AP Kosovo i Metohija, koju karakteriše visok nivo napetosti i tenzija prouzrokovanih potezima Prištine. Uvođenje protivpravnih taksi na robu iz Srbije, bespravna uzurpacija privrednih subjekata uz neispunjavanje obaveza iz Briselskog sporazuma kada je reč o Zajednici srpskih opština uz sve izraženije secesionističke težnje pojedinih političara albanske nacionalnosti na jugu Srbije, jasan su pokušaj provokacije i podrivanja stabilnosti u regionu.\nOdbor je odbacio rezoluciju o ratnim zločinima koje je navodno počinila Srbija na Kosovu i Metohiji a koju su donele prištinske institucije, naglašavajući da je ovo još jedan u nizu provokativnih poteza Prištine kojima se podriva dijalog. Dok Srbija, na čelu sa predsednikom Vučićem, pokušava da na svaki mogući način održi mir i stabilnost u regionu i promoviše dijalog i pomirenje, vlasti u Prištini svojim potezima se trude da svi ostanemo u prošlosti, jer je jedini način njihovog opstanka na vlasti nestabilnost regiona.\nNa 29. sednici, održanoj istog dana, Odbor je razmatrao i usvojio Izveštaj o radu Bezbednosno-informativne agencije za period od 1. oktobra 2018. do 31. marta 2019. godine i Izveštaj o stanju bezbednosti u Republici Srbiji (maj 2019. godine).\nČlanovi Odbora su pozitivno ocenili profesionalno postupanje i rad pripadnika Bezbednosno-informativne agencije u izveštajnom periodu i dali su punu podršku Agenciji u izvršavanju njenih težišnih zadataka na zaštiti bezbednosnih i drugih interesa Republike Srbije i njenih građana.\nČlanovi Odbora su posebno pohvalili saradnju Bezbednosno-informativne agencije sa svim državnim organima koji su nadležni za zaštitu ustavnog poretka i bezbednosti Republike Srbije, kao i unapređivanje biletaralne i multilateralne saradnje sa inostranim bezbednosno-obaveštajnim službama.\nSednicama, koje su bile zatvorene za javnost, predsedavao je predsednik Odbora Igor Bečić.\nIgor Bečić Odbor za bezbednost Skupština Srbija Bezbednost


Grudnjak sa penasto oblikovanim korpicama “Dotty” - Sa penastim korpicama - Grudnjaci - ŽENSKI - DONJI VEŠ - Lisca e-shop\nGrudnjak je dvoslojan i ima izgled balkoneta sa glatko zategnutim korpicama. Dolazi iz serije koja se poigrava uzorkom tačkica, a zbog mekanih korpica primeren je i za veće brojeve. Ovaj model grudnjaka sa veseljem ćete nositi i pod vašom pripijenom i zavodljivom odećom jer je materijal glatko zategnut na korpicama i pod odećom ne ostavlja nikakve tragove. U podgrudnom delu ima široku elastiku, koja nije zaslužna samo za privlačan izgled, nego se pobrine i za funkcionalnost i idealno prileganje. Grudnjak ćete osećati kao drugu kožu.\n- grudnjak izgleda balkonet\n- sa glatko napetim korpicama\n- mekane korpice, primerene i za veće veličine\n- atraktivan detalj elastike u podgrudnom delu\n- vrpca za zakopčavanje i naramenice mogu se produžiti, čime omogućuju optimalno prileganje\n- razigran donji veš


Putinova Sputnjik vakcina novo moćno oružje Rusije | Krajina.BA\nKada je vodeći medicinski časopis Lanset početkom mjeseca objavio pohvale ruskoj Sputnjik V vakcini protiv koronavirusa, Evropska unija je požurila da čestita Moskvi na uspjehu. Sada, međutim, neki stručnjaci smatraju da je umjesto tapšanja po ramenu, Brisel trebalo podrobnije da prouči rusku vakcinu, piše Nova.rs.\nEksperti strahuju da je Sputnjik geopolitičko oružje koje Moskva koristi za manipulaciju zapadnim demokratijama i produbljivanje podjela i pokušaj da se Rusija predstavi kao spasilac svijeta.\n– Ovo je noćna mora – rekla je Viola fon Kramon-Taubadel (von Cramon-Taubadel), evropska parlamentarka iz redova nemačkih Zelenih i pozvala EU da hitno reaguje.\nNjena reakcija je uslijedila nakon što je predsjedavajuća Evropske komisije Ursula fon der Lejen (von der Leyen) rekla da bi Rusija trebalo da objasni zašto drugim državama nudi da proda milione doza svoje vakcine protiv koronavirusa dok zaostaje u imunizaciji svojih građana.\n– I dalje se pitamo zašto Rusija teoretski nudi milione i milione doza dok nije ostvarila dovoljan napredak u imunizaciji svog stanovništva – izjavila je šefica EK.\nOna je dodala da bi Rusija trebalo da dozvoli inspekciju svojih proizvodnih mjesta i preda sve podatke na uvid u okviru procesa regulatornog odobravanja, prenosi Politiko.\nDebatu je dodatno zamutilo insistiranje Rusije da se svakog trenutka očekuje da Evropska agencija za lijekove odobri njihovu vakcinu, dok regulatorno tijelo EU tvrdi da još nisu dobili nijedan podatak od Moskve.\nRuski pristup ima sve znake globalne kampanje dezinformisanja – hvaljenje Sputnjika na sav glas dok se istovremeno podriva povjerenje u zapadne vakcine – i standardna je geopolitička strategija Moskve, kaže Niko de Petro, saradnik španskog Instituta za državne veštine.\n– Kada Rusi imaju nešto što smatraju strateški važnim za Kremlj, oni će na sve načine promovisati svoju vakcinu ali će i potkopavati druge – rekao je on ukazavši na izveštaje u državnim medijima da “Pfizer” lažira klinička ispitivanja svoje vakcine, da su Bil Gejts (Bill Gates) i američki imunolog Entoni Fauči (Anthony Fauci) hapšeni zbog vakcina, da Zapad kritikuje rusku vakcinu “jer ne mogu da prihvate primat Rusije”.\n– Sve je to vrlo očigledno. I vrlo je jasno da dolazi od Kremlja – rekao je De Pedro.\nSputnjik je odobren u 29 zemalja svijeta ali se ruska kampanja u jednom pokazala falična – teško je zagovarati odbijanje tuđih vakcina i promovisanje svoje. Iako je vakcina dostupna u Rusiji, De Petro kaže da se malo ljudi vakciniše.\nSputnjikovi zagovornici se ne slažu. Kiril Dmitrijev, izvršni direktor Ruskog fonda za direktne investicije (RDIF) koji promoviše vakcinu u inostranstvu, rekao je nedavno da je njegov tim česta meta kampanje dezinformisanja a da je ruska vakcina “najbolja na svijetu”.\nUprkos debati, sve više zemalja je zainteresovano za rusku vakcinu. Slovačka i Hrvatska su posljednje u nizu koje su pokazale interesovanje za vakcinu i u pregovorima su sa Moskvom.\nSituacija je “najopasnija” sada kada se neke zemlje EU okreću Moskvi da ispuni vakuum sa vakcinama, kaže Fon Kramon-Taudabel. Primjer je Mađarska koja je 21. januara po hitnom postupku odobrila rusku vakcinu. Iako je takav unilateralni potez moguć, EU se našla u nezgodnoj situaciji jer se sada sve više zemalja centralne i istočne Evrope interesuje za Sputnjik V.\nAko i ove zemlje članice po hitnom postupku odobre rusku vakcinu, to će “podriti cijelu strategiju vakcinacije EU”, rekla je ona, a sa Rusijom koja kontroliše laboratorije i klinike gdje se Sputnjik testira, malo je vjerovatno da će biti ispunjeni kriteriji EU.\n– Mi želimo da zadržimo visoke standarde, a to nije moguće kada imate bilateralna hitna odobrenja – rekla je Fon Kramon-Taudabel.\nRuska vakcina protiv Covida-19 proizvedena je u državnoj laboratoriji uz podršku domaćeg fonda za direktna ulaganja. Međutim, da bi postigla cilj vakcinisanja skoro desetine svjetske populacije, Rusija mora da se osloni na fabrike u Brazilu, Indiji i Južnoj Koreji.\nSa ograničenim proizvodnim kapacitetima kod kuće, RDIF se okrenuo partnerskim državama koje imaju velike kapacitete za proizvodnju lijekova. Tako je budućnost vakcine povjerio ogromnoj mreži privatnih kompanija koje rade pod različitim nacionalnim regulatornim tijelima, od kojih su neki rekli za “Financial times” da će proći mjeseci dok pokrenu punu proizvodnju.RDIF je za britanski list naveo da je potpisao ugovore sa 15 proizvođača u 10 država za proizvodnju 1,4 milijarde vakcina, dovoljno za imunizaciju 700 miliona ljudi.Ti ugovori znače da se RDIF oslanja na strane fabrike da proizvedu dvostruko više vakcina od ruskih kompanija. Fabrike u Kini, Južnoj Koreji, Indiji i Iranu će proizvoditi vakcine koje se mogu izvoziti u treće zemlje, dok će fabrike u Brazilu i Srbiji prvenstveno zadovoljavati domaće potrebe.\n“Pouzdana kao kalašnjikov”\nRuska državna televizija je u novembru prošle godine objavila da je vakcina zasnovana na adenovirusu “jednostavna i pouzdana kao automatska puška kalašnjikov”. Ipak, eksperti u mnogim zapadnim državama su izrazili sumnju zbog nedostatka potpunih rezultata ispitivanja, govoreći da je Rusija podredila bezbjednost nacionalnom prestižu.\nMeđutim, nakon što je studija u Lansetu navela da je vakcina efikasna 91,6 posto – rame uz rame sa mRNA vakcinama Pfizer/BioNTecha i Moderne – Sputnjik V sada teži da postane jedan od najvećih ruskih izvoznih proizvoda, poput “kalašnjikova”, piše FT.\nRusija predstavlja vakcinu i kao naučno dostignuće i kao instrument diplomatske meke moći, što je čini posebno privlačnom za države koje osjećaju da su istisnute iz globalnih farmaceutskih sporazuma bogatih država.\nŠest farmaceutskih kompanija u Rusiji proizvodi vakcinu, i one su “skoro 100 posto” za domaću upotrebu, rekao je Kiril Dmitrijev, šef RDIF-a.\nOn je dodao da će izvoz vakcine krenuti poslije juna, kada se zadovolje potrebe Rusije. Dmitrijev je odbacio navode da već ponestaje zaliha nakon što je Mađarska saopćila da će dobiti samo 100.000 doza ovog mjeseca, tri puta manje od očekivanog, piše Nova.rs.\nPrethodni članakPucali u munaru džamije Aladža u Foči\nNaredni članakPonovljene izbore u Doboju i Srebrenici nadgleda 130 supervizora, sutra u 7 sati počinje predizborna šutnja


Mogu li gastarbajteri u Srbiju za novogodišnje praznike - Sputnjik Srbija\n19:24 13 Jun 2021\nUživo: Šanse na obe strane, golmani na visini zadatka /uživo/\n08:14 11.12.2020 Preuzmite kraći link\nSudeći prema pravilima koje su ključne zemlje srpske dijaspore uvele poslednjih meseci za putovanja, gotovo da je izvesno da će ove godine gužve na srpskim putevima izostati, jer će malo ko hteti da nakon tradicionalne proslave praznika u Srbiji provede još između pet i četrnaest dana karantina u zemlji u kojoj radi, i tako potroši čitav godišnji odmor.\nAustrija popušta mere karantina, ali ih pooštrava na granicama\nParalelno sa popuštanjem mera u Austriji, planira se njihovo pooštravanje na granicama. Tako 19. decembra stupaju na snagu strože mere koje će važiti do 10. januara, čime je prilično otežan dolazak Srba za praznike u svoju maticu. Naime, Srbija se nalazi na listi „nebezbednih zemalja“ u pogledu epidemiološke situacije. Tako našim građanima koji nemaju boravak u ovoj zemlji nije dozvoljen ulazak u Austriju, osim striktno određenih izuzetaka.\nŠto se tiče Srba koji imaju austrijsko prebivalište, najnovije mere podrazumevaju obavezan desetodnevni karantin po povratku. On se može skratiti tek nakon 5 dana izolacije ukoliko se PCR test pokaže negativnim.\nNemačka ne preporučuje putovanja u Srbiju\nU Nemačkoj do 10. januara ostaje na snazi blaži karantin, kao i striktno definisane mere za povratak iz inostranstva. Tom prilikom neophodno je popuniti „Digitalnu prijavu ulaska u zemlju“ da bi zdravstveni zavodi bili u stanju da kontrolišu pridržavanje obaveze karantina koja traje 10 dana od ulaska u zemlju. Ni to nije dovoljno, pa zdravstvene vlasti mogu naložiti obavezan PCR test u roku od deset dana od povratka u Nemačku iz rizičnih područja.\nKarantin prema saveznim propisima može biti prekinut najranije posle pet dana uz negativan PCR test, ali treba imati u vidu različite propise saveznih država po ovom pitanju.\nInače, na sajtu Saveznog ministarstva spoljnih poslova Nemačke navedeno je upozorenje protiv nepotrebnih putovanja u Srbiju jer se broj novih infekcija naglo povećava, pa je naša zemlja klasifikovana kao rizično područje.\nSrbija na „crvenoj listi“ u Švajcarskoj\nŠvajcarska je vratila Srbiju na „crvenu listu“, pa je nakon boravka u našoj zemlji obavezan desetodnevni karantin, i ta mera će se primenjivati od 14. decembra. Tokom trajanja karantina strogo je zabranjeno napuštanje kuće, a kazna za kršenje ovog pravila iznosi paprenih 10.000 franaka.\nVećina zemalja dijaspore uvela je obavezan karantin za povratak naših državljana nakon boravka u Srbiji za vreme novogodišnjih i božićnih praznika.\nU Italiji obavezan 14-dnevni karantin\nSrbija je u Italiji svrstana na „listu E“ zemalja čijim građanima nije dozvoljen ulazak, osim u slučajevima poslovnih, zdravstvenih i razloga školovanja, zatim hitnih slučajeva, povratka u svoje mesto boravišta, odnosno prebivališta, a ulazak je dozvoljen i emotivnim partnerima državljana Italije ili lica koja imaju zakonski regulisano prebivalište u ovoj državi.\nTako je srpska dijaspora po povratku u Italiju dužna da odmah prijavi ulazak na italijansku teritoriju Odeljenju za prevenciju pri nadležnoj zdravstvenoj ustanovi, kao i da bude u samoizolaciji u trajanju od 14 dana.\nPored toga što je dolazak u Srbiju iz Amerike i Kanade bio prilično skupa investicija, našoj dijaspori odmor u Srbiji dodatno su otežale mere koje ih čekaju po povratku u ove države Severne Amerike.\nKarantin i u Kanadi\nPočev od 21. novembra 2020. godine, svi putnici u vazdušnom, kopnenom ili prekomorskom saobraćaju čije je krajnje odredište Kanada, biće u obavezi da pre povratka pruže odgovarajuće informacije o putovanju, kontakt podatke, kao i plan samoizolacije u trajanju od 14 dana nakon ulaska u zemlju. U roku od 48 sati po dolasku u Kanadu, svi putnici imaju obavezu da potvrde da su stigli u mesto karantina ili izolacije, a tokom perioda od 14 dana moraju vršiti svakodnevnu samoprocenu simptoma kovida 19, a za sve ovo napravljena je posebna aplikacija „ArriveCAN“ koja je dostupna i onlajn i kao mobilna aplikacija.\nSavezne države SAD-a imaju pravo donošenja sopstvenih propisa u pogledu putnih restrikcija, pa je tako za Distrikt Kolumbija obavezan PCR test, ne stariji od 72 sata.\nKazne za nepoštovanje mera kreću se od usmenih upozorenja do novčane kazne u iznosu od 1.000 kanadskih dolara.\nU Americi preporučena samoizolacija\nDržavljani Srbije mogu da uđu u SAD sa svim tipovima američkih viza, bez posedovanja negativnog PCR testa i uz preporučenu 14-dnevnu samoizolaciju.\nMeđutim, treba imati u vidu da savezne države SAD imaju pravo donošenja sopstvenih propisa u pogledu putnih restrikcija, koje se odnose i na međunarodne putnike.\nZa Distrikt Kolumbija (Vašington DC) obavezan je PCR test, ne stariji od 72 sata.\nDržava Njujork zahteva od svih putnika, bilo da je reč o turistima ili stalno nastanjenim licima koja se vraćaju u Njujork, da prilikom dolaska popune Zdravstveni obrazac za putnike. Od putnika se očekuje da prilikom dolaska poseduju negativan PCR test, ne stariji od 72 sata. Putnici koji ne poseduju test se upućuju u obavezni 14-dnevni karantin, dok se oni koji poseduju negativan PCR test takođe upućuju u karantin, s tim da oni imaju mogućnost da četvrtog dana po dolasku o svom trošku ponove test i, ukoliko je rezultat testa negativan, prekinu karantin.\nLončar potvrdio da će biti donete nove mere: Do leta nam sledi borba\nZašto se digla prašina oko novog poreza za srpsku dijasporu koji – ne postoji\nPCR test, izolacija, mere, Božić, novogodišnji praznici, Srbija, gastarbajteri, dijaspora\n19:22 Šanse na obe strane, golmani na visini zadatka /uživo/\n19:11 Đoković ima brejk u petom setu! /uživo/\n19:01 Lovac na tenkove: Šta sve može beloruski protivtenkovski sistem „Bogomol“ /video/\n19:00 Bajden objasnio zašto neće zajednički pres nastup sa Putinom i nazvao ga – autokratom\n18:45 Madrid na nogama zbog najave pomilovanja separatističkih lidera iz Katalonije /video, foto/\nĐoković ima brejk u petom setu! /uživo/


Boris Džonson imenovao nove članove Doma lordova | Restart Magazin\nBoris Džonson imenovao nove članove Doma lordova\nBritanski premijer Boris Džonson imenovao je 36 novih članova Doma lordova, uključujući svog brata, nekoliko istaknutih pristalica Bregzita i vlasnika novina rođenog u Rusiji, čiji je otac bio agent KGB-a.\nNa listi novih članova nalaze se i bivši poslanici koji su podržali Bregzit i bivša zvezda kriketa Ian Botam, glasni zagovornik izlaska iz Evropske unije, prenosi AP.\nBivši ministri finansija Ken Klark i Filip Hamond, koji su se suprotstavili Bregzitu, takođe su imenovani. To je slučaj i sa Evgenijem Lebedevim, vlasnikom novina „Independent” i „Ivning Standard”. Njegov otac, ruski oligarh Aleksandar Lebedev, nekada je radio za KGB, prenosi Tanjug.\nNa listi je i bivša liderka škotskih konzervativaca Rut Dejvidson, zajedno sa Džonsonovim šefom štaba Ediejem Listerom i premijerovim bratom koji je bio protiv Bregzita, Džo Džonsonom, koji je prošle godine napustio vladu zbog neslaganja sa njenim politikama.\nVećina imenovanih kandidata je u savezu sa Džonsonovom vladajućom Konzervativnom strankom, mada se na listi nalazi i nekoliko bivših poslanika opozicione Laburističke stranke koji su podržali Bregzit, istorijski izlazak Britanije iz Evropske unije.\n← Najmlađi treneri za najstariji trofej\nAnkete pokazuju da je Bajden bliži pobedi na predsedničkim izborima →\nFauči konačno bez crne prognoze – dva datuma za vakcinu


Poljoprivrednici FBiH: Spriječiti poskupljenje hljeba – Radio Feral\nUdruženje poljoprivrednika Federacije BiH poziva odgovorne u entitetima i državi Bosni i Hercegovini da hitno reaguju i zaustave lihvarenje, te zaštite domaću proizvodnju i aktiviraju robne rezerve da mogu intervenisati u ovakvim situacijama.\nUdruženje navodi da se od jutros se pojavljuju informacije da bi hljeb trebao poskupiti za 40 posto u odnosu na dosadašnju cijenu, te “poziva odgovorne u Bosni i Hercegovini da počnu raditi posao za koji su i postavljeni da rade”.\n– Na osnovu tih informacija prisiljeni smo da reagujemo po ko zna koji put. Pšenica jeste nešto malo poskupila u otkupu rod 2021. godine, ali to ne bi trebao biti razlog za ovoliko poskupljenje pekarskih proizvoda. Pogotovo ako znamo da je žetva tek počela, tako da pekari i mlinari rade sa prošlogodišnjom pšenicom, koja je otkupljena po jako niskim cijenama – navodi se u saopćenju Udruženja poljoprivrednika Federacije BiH.\n← Nova donacija: U BiH iz Grčke stiglo 120.000 doza AstraZeneca vakcina\nOtklanjanje nedostataka iz Zakona o policijskim službenicima TK →


Prve Cineplexx Porodične dane posetilo 20.000 ljudi Prolog\nManifestaciju „Cineplexx Porodični dani – festival dečijeg filma“, koja je zatvorena u sredu, 15. novembra sa svetskom premijerom filma „Čudo“, ukupno je posetilo 20.000 ljudi!\nTokom sedmodnevnog programa, koji je prvi put organizovan u bioskopima Cineplexx u Srbiji i Crnoj Gori, prikazano je ukupno 25 filmova, među kojima je bilo čak osam novih naslova, šest filmova nagrađivanih najprestižnijim filmskim nagradama širom sveta i jedna svetska premijera. Posetioci bioskopa Cineplexx imali su priliku da poslednjeg dana festivala prvi u svetu pogledaju film „Čudo“, inspirisan istoimenom bestseler knjigom, sa Džejkobom Tremblijem, Džulijom Roberts i Ovenom Vilsonom u glavnim ulogama. Na veliku radost najmlađih, na velikom platnu bioskopa Cineplexx ponovo su oživeli njihovi omiljeni junaci, poput Štrumpfova, Vajane, Dori, Munje Mekvina i mnogih drugih.\nPored sjajnih naslova, mališani su mogli da uživaju i u radionicama koje su bile organizovane svakog dana tokom festivala, u okviru kojih su se najmlađi družili sa omiljenim kostimiranim junacima uz brojne kreativne radionice, igre i animacije.\nProgram Cineplexx Porodičnih dana je doprineo kvalitetnijem, lepšem i zabavnijem odrastanju mališana i verujemo da će postati tradicionalna manifestacija za sve ljubitelje animiranih filmova u bioskopima Cineplexx.


Prezentovan Flourish - pametni asistent za razvoj zaposlenih | Privredna komora Crne Gore\nU okviru Digitalnog dana Privredne komore Crne Gore, osnivačice startup-a Flourish Jasna Pejović i Valentina Radulović su prezentovale benefite korišćenja inovativne aplikacije Flourish-pametnog asistenta za razvoj zaposlenih.\nUlaganje u razvoj mekih vještina zaposlenih je u direktnoj vezi sa njihovom produktivnošću i motivacijom na poslu, te samim tim povećava profitabilnost kompanije, a istovremeno pozitivno utiče na osjećaj sreće i zadovoljstva zaposlenih.\nTradicionalni načini razvoja mekih vještina nemaju kontinuitet i ne dovode do promjene u ponašanju.\nMobilna aplikacija Flourish za manje od 10 minuta dnevno, mjeri, poboljšava i održava emocionalnu inteligenciju zaposlenih kroz interaktivan i u potpunosti personalizovan, gejmifikovan set vježbi i kvizova, pretvarajući upotrebu mekih vještina u naviku.\nFlourish je validiran od strane 6 internacionalnih kompanija, a trenutno se koristi i na Univerzitetu Denver, USA. Pobjednik je brojnih internacionalnih startup takmičenja, od kojih su najznačajnija EU4Tech-akcelerator Evropske Unije i Boost -UNDP za Evropu i Centralnu Aziju.\nFlourish je trenutno prisutan na našem i na engleskom jeziku, a uz želje da uskoro bude dostupan na svim jezicima svijeta Nada Rakočević, Sekretarka Odbora udruženja informacionih i komunikacionih tehnologija u Privrednoj komori Crne Gore je zaključila ovaj Digitalni dan.


Barack Obama: Posjeta Evropi zbog razgovora sa saveznicima kako bi se izvršio pritisak na Moskvu\nPredsjednik Barack Obama ne odustaje od napora da se kriza oko Krima okonča putem sankcija I diplomacije.\nU trenucima dok Rusija konsolidira svoju moć nad Krimom, američki predsjednik Barack Obama odlazi u posjetu Evropi zbog razgovora sa saveznicima kako bi se izvršio pritisak na Moskvu.\nRusija je, kako se čini, uspjela u nastojanjima da od Ukrajine preuzme Krim, ali predsjednik Barack Obama ne odustaje od napora da se kriza okonča putem sankcija I diplomacije.\nDiplomacija između Sjedinjenih država I Rusije se nastavlja. Mi naglašavamo da Rusija I dalje može izabrati drugačiji put, onaj kojim bi se situacija smirila, I onaj na kojem bi Rusija potražila diplomatsko rješenje sa vladom u Kijevu, uz podršku međunarodne zajednice, rekao je američki predsjednik.\nOn će sa svojim partnerima razgovarati o ekonomskom paketu za Ukrajinu, ali I o dodatnim sankcijama protiv Rusije. Prva stanica njegovog putovanja će biti Hag. Za razliku od prethodnih susreta Grupe 8, za stolom ovaj put neće sjediti predstavnici Rusije. Predsjednik Obama je pozvao svoje partnere iz Grupe 7 da se sastanu na marginama samita o pitanju nuklearne sigurnosti, kako bi razgovarali o izoliranju Moskve. U tom nastojanju predsjednik Obama ima neočekivanog saveznika, Kinu, koja je u pitanje dovela ruske akcije na Krimu. Zakazan je susret između predsjednika Obame I kineskog lidera Xi Jingpinga. Američki predsjednik nakon toga odlazi u sjedište EU I NATO saveza u Brisel. S obzirom da do sada nije postignut napredak u američkim nastojanjima da se Rusija primora da posustane, gospodin Obama će imati poruku za NATO saveznike.\nAmerička podrška za naše NATO saveznike je bez kompromisa, mi smo ujedinjeni u predanosti članu 5 da branimo jedni druge, kao I nizu zajedničkih vrijednosti zbog kojih se žrtvovalo toliko mnogo generacija, rekao je predsjednik Obama.\nNjegova posljednja stanica u Evropi će biti Rim, gdje će se po prvi put sastati sa papom Franjom sa kojim će razgovarati o borbi protiv siromaštva I nejednakosti. Američki predsjednik će nakon toga otputovati za Saudijsku Arabiju. Očekuje se da će na dnevnom redu njegovog susreta sa kraljem Abdulahom biti rat u Siriji I iranske nuklearne ambicije. Taj susret će, kažu analitičari, biti nastavak nastojanja američkih zvaničnika da potvrde svoju podršku za tu zemlju.


Objavljeno: 19:05, 22. Aprila 2014.\nSARAJEVO, Ministar prostornog uređenja i zaštite okoline Kantona Sarajevo Zlatko Petrović nije u predviđenom roku, do 15.00 časova, poslao prijedlog za rješavanje dugovanja preduzeća “Sarajevogas” prema kompaniji “BH gas”.\n“BH gas” je ranije upozorio da bi građani Sarajeva uskoro mogli ostati bez gasa, ukoliko ne bude konkretnih i odgovarajućih prijedloga o načinu rješavanja 53 miliona KM duga.\nU ovoj kompaniji ističu da je problem dugovanja potrebno hitno riješiti, s obzirom na to da imaju ugovorne obaveze prema ruskoj kompaniji “Gasprom Eksport”.\n“BH gas” je dogovoreni iznos duga trebao da počne otplaćivati 15. aprila, ali to nije u mogućnosti izvršiti jer “Sarajevogas” i “Toplane” Sarajevo ne izmiruju svoja dugovanja prema njima.\nZbog toga će se delegacije “BH gasa” i “Energoinvesta” u četvrtak, 24. aprila, sastati sa predstavnicima kompanije “Gasprom Eksport” u Sankt Peterburgu i upoznati ih sa svojom pozicijom i aktuelnim stanjem, saopšteno je iz “BH gasa”.\nKonačna odluka o eventualnom isključenju gasa građanima Sarajeva biće donesena nakon sastanka uprave kompanije “BH gas” u ponedjeljak, 28. aprila.\nPetrović je ranije najavio da će danas do 15.00 časova informisati “BH gas” hoće li i na koji način biti riješeno dugovanje prema ovoj firmi. “BH gas” do sada nije dobio konkretne prijedloge za plaćanje ostatka februarske fakture i martovske rate, koja iznosi više od 11,5 miliona KM, dok ukupan dug iznosi skoro 53 miliona KM. Srna


Vesti online / Vesti / Svet / Berlin: Železnička stanica evakuisana zbog požara\nBerlin: Železnička stanica evakuisana zbog požara\nŽeleznička stanica u centru Berlina evakuisana je danas zbog požara čiji uzrok zasad nije poznat, javili su nemački mediji.\nJoš uvek nije poznato zbog čega je došlo do požara (Foto: Ilustracija)\nMediji su objavili fotografije sa stanice "Zoo" na kojima se vidi velika količina dima, a u vreme incidenta tu je bio mali broj ljudi.\n"Bild" piše da je 15 ljudi evakuisano sa stanice.\nTa stanica nalazi se na samo nekoliko koraka od mesta gde je prošle godine izveden napad na božićni vašar, kada je 12 osoba ubijeno, napominje Rojters.\nNa lice mesta došli su i policija i vatrogasna služba.\nSVET FOTO: Vatra zahvatila hotel u centru Berlina\nSVET Nemačka: Požar se širi, detonacije se čuju iz šume (FOTO)\nSVET Uzbuna u centru Berlina: Policija otkrila sumnjiv kofer na železničkoj stanici


Uslovna osuda, Advokatska kancelarija Nevena Stanojević\nUslovna osuda predstavlja meru upozorenja, čija je svrha da se prema učiniocu lakšeg krivičnog dela ne primeni kazna kada se može očekivati da će upozorenje, uz pretnju kazne, dovoljno uticati na učinioca da više ne vrši krivična dela. Primena ove krivične sankcije dolazi u obzir kad se može očekivati da će upozorenje uz pretnju kaznom dovoljno uticati na učinioca da ne vrši krivična dela, i to samo u slučaju kada se radi o lakšim krivičnim delima i kada se i ovom krivičnom sankcijom može uticati na učinioca da više ne vrši krivična dela.\nUslovnom osudom sud učiniocu krivičnog dela utvrđuje kaznu i istovremeno određuje da se ona neće izvršiti ako osuđeni za vreme koje odredi sud ne učini novo krivično delo. Vreme proveravanja koje sud određuje ne može biti kraće od jedne niti duže od pet godina, s tim što se izriče na pune godine ili godine i mesece. Uz uslovnu osudu se obavezno određuje uslov da osuđeni za vreme roka proveravanja ne učini novo krivično delo, a uz ovaj uslov se mogu odrediti i određene obaveze, kao što su naknada štete prouzrokovane krivičnim delom i povraćaj imovinske koristi koja je pribavljena izvršenjem krivičnog dela. Uslovna osuda se može izreći kada je učiniocu utvrđena kazna zatvora u trajanju manjem od dve godine. Bitna je, dakle, kazna koju je sud utvrdio za izvršeno delo, a ne propisana kazna. Za krivična dela za koja se može izreći kazna zatvora u trajanju od deset godina ili teža kazna ne može se izreći uslovna osuda.\nIzricanje uslovne osude je uvek fakultativno, što znači da je celishodnost njenog izricanja uvek prepuštena oceni suda. Okolnosti koje sud ceni pri odlučivanju da li će izreći uslovnu osudu su ličnost učinioca, njegov raniji život, njegovo ponašanje posle izvršenog krivičnog dela, stepen krivice i druge okolnosti pod kojima je delo učinjeno.\nSud će opozvati uslovnu osudu ako osuđeni u vreme proveravanja učini jedno ili više krivičnih dela za koja je izrečena kazna zatvora od dve godine ili u dužem trajanju. Ukoliko osuđeni u vreme proveravanja izvrši krivično delo, za koje je izrečena kazna zatvora manja od dve godine ili novčana kazna, sud, ceneći okolnosti svakog konkretnog slučaja, odlučuje da li će opozvati uslovnu osudu. Međutim, sud je vezan zabranom izricanja uslovne osude ako učiniocu za krivična dela utvrđena u uslovnoj osudi, i za nova krivična dela treba izreći kaznu preko dve godine zatvora. Uslovna osuda se izriče pod pretpostavkom da učinilac krivičnog dela i bez izvršenja utvrđene kazne neće ubuduće vršiti krivična dela, a ovakva pretpostavka se bazira na celokupnoj oceni ličnosti učinioca i izvršenog dela od strane suda. U tom smislu, ako učinilac krivičnog dela, za vreme roka proveravanja izvrši novo krivično delo opozivanje uslovne osude može biti obavezno i fakultativno.\nDo opozivanja uslovne osude može doći i kada sud, nakon što je osuđenom izrekao uslovnu osudu, utvrdi da je osuđeni izvršio krivično delo pre nego što je uslovno osuđen i ako oceni da ne bi bilo osnova za izricanje uslovne osude da se znalo za to delo. U tom slučaju, sud će izreći osuđenom jedinstvenu kaznu zatrvora za ranije učinjeno i za novo krivično delo, uzimajući kaznu iz opozvane uslovne osude kao utvrđenu.\nI na kraju, do opozivanja uslovne osude može doći i ako je uslovnom osudom određeno osuđenom licu da ispuni određene obaveze, a on ne ispuni tu obavezu u određenom roku. Ukoliko sud utvrdi da osuđeni, iz opravdanih razloga, ne može da ispuni postavljenu obavezu, oslobodiće ga od ispunjenja obaveze ili će je zameniti drugom odgovarajućom obavezom predviđenom zakonom.


Srbija uložila žalbu – tvrdi da je Mirončikov pokraden protiv Amerikanca - BIGportal.ba\nSrbija uložila žalbu – tvrdi da je Mirončikov pokraden protiv Amerikanca\n5 Novembra, 2021 5 Novembra, 2021 025\nU polufinalnom sudaru srpskog reprezentativca u kategoriji do 80 kilograma Vladimira Mirončikova i Robija Gonzalesa pobedu je odneo Amerikanac.\nIz Bokserskog saveza Srbije tvrde da je “nečuvenom krađom sudija, pre svega sudije iz Kineskog Tajpeha, zemlje koju naša država ne priznaje, a zemlja koja ima bliske odnose upravo sa SAD, da je pobeda je data Amerikancu rezultatom 2:3”.\nIako je prva runda bila čista pobeda Vladimira, sudija iz Kineskog Tajpeha je odlučio da svoje poene dodeli Amerikancu i time je rezultat umesto 5:0 za Srbiju u prvoj rundi bio 4:1.\nDruga runda je na očigled svih bila u znaku mladog srpskog asa, ali je ponovo sudijska mašinerija učinila podlost i dodelila Gonzalesu rundu rezultatom 3:2, a da mu sudija u ringu nije dao kaznene poene zbog udarca ispod pojasa.\nJoš ružniji scenario viđen je u trećoj rundi, nedozvoljeni udarac Amerikanac je ponovo uputio srpskom reprezentativacu za šta ne dobija opomenu od sudije i na kraju treću rundu tim sudija daje Amerikancu rezultatom 5:0, čime Gonzales dolazi do plasmana u finale rezultatom 3:2.\nHesus Navas dva mjeseca van terena\nBraga razbila Ludogorec, velika pobjeda Dinama, Lacio i Marsej podijelili bodove


Polovni Logset priključci oglasi za prodaju - Srbija - Mascus Srbija\nNalazite se ovde: Mascus Srbija > Šumarska oprema > Priključci > Logset\nGlave za kombajne (4)\nPolovna Logset priključci na prodaju\nPregledaj oglase polovnih Logset priključci oglasa na prodaju. Možete sortirati Logset priključci oglase po ceni, godini proizvodnje ili državi. Koristite levu navigaciju da biste suzili pretragu ili pročitajte više ot Logset priključci u odeljku Brendovi.\nLogset TH75Zahtevani hidraulični protok: 200, Maksimalne dimenzije orudja za orezivanje: 75, Broj žileta za orezivanje: 4, Proizvodnja sistema za merenje: MOTOMIT TOC DASA , Transportne dimenzije (DxŠxV): 2030 x 1500 x 1370 , Transportna težina: 1400\nLogset 6FOpšte stanje (1-5): 5\nLogset 5f keskinivel\nOvde je kompletna lista lista polovnih Logset priključci za prodaju. Ako zelite da vidite neki oglas, kliknite na polje za potvrdu pored tog oglasa, dodajte ga u omiljene oglase ili ga uporedite sa nekim drugim oglasom. Ako zelite detaljniju pretragu, idite na vrh strane i koristite opciju “nova pretraga”.


Ostale vesti, 19.07.2018, 10:00 AM\nEvropska unija kaznila je Google sa 4,3 milijarde evra zbog monopolskih taktika kojima kompanija pribegava kada je u pitanju Android i kršenja antimonopolskih zakona EU.\nGoogle ima dominantan položaj i to niko ne može da ospori. Čak i sa jakom konkurencijom kao što je Apple, Google je i dalje najmoćnija kompanija kada su u pitanju mobilni uređaji, prihodi od oglasa i skoro sve ostalo.\nDa je kompanija samo imala cilj da zaradi od prodaje Androida za proizvođače uređaja i od plasmana oglasa preko interneta, bilo bi teško dobiti slučaj protiv njih. Ali, Google koristi svoju moćnu poziciju kako bi povećao svoj profit i prisiljava konkurenciju da prihvati njegove uslove. To je suština onoga što Evropska komisija zamera Googleu.\nVerovatno najznačajnija zamerka Googleu (i njegovoj matičnoj kompaniji Alphabet) je to što je guši konkurenciju, što se na kraju okreće protiv potrošača. A to je stvarno veliki problem u Evropskoj uniji. To je takođe jedan od razloga zašto je Microsoft bio kažnjen u prošlosti.\nU saopštenju za medije, Evropska komisija je identifikovala tri problema sa Googleovim pristupom. Prvi je to što je kompanija tražila od proizvođača da unapred instaliraju aplikaciju Google Search i pregledač (Chrome), kao uslov za licenciranje Googleove prodavnice aplikacija (Play prodavnica). Drugi problem je to što je kompanija plaćala određenim velikim proizvođačima i mobilnim operaterima da unapred instaliraju aplikaciju Google Search na svojim uređajima. I treći problem na koji je ukazala Evropska komisija je to što je kompanija sprečila proizvođače koji žele da unapred instaliraju Googleove aplikacije da prodaju čak i jedan jedini pametni mobilni uređaj koji radi na alternativnim verzijama Androida koje Google nije odobrio (tzv. "Android forks").\nSama kazna neće biti dovoljna, objasnila je komesar Margarete Vestager, nadležna za zaštitu konkurentnosti. Sa ovom praksom Google mora prestati u roku od 90 dana, ili će se suočiti sa penalima do 5% prosečnog dnevnog prometa Alphabeta.\nKompanija negira sve, kao što se i očekivalo.\nGoogle kaže da Evropska komisija jednostavno ne razume kako radi ovaj ekosistem i zašto su stvari takve kakve jesu. Google takođe tvrdi da nikada nisu prisiljavali proizvođače da integrišu njihove aplikacije, što je takođe bila jedna od optužbi.\nVrlo je verovatno da će kazna biti osporena na sudu, i da će ovo biti jedna duga pravna bitka.


U Tuzli promovisano 322 magistra, mnogi će završiti na birou - Klix.ba\nBiH U Tuzli promovisano 322 magistra, mnogi će završiti na birou\nU Univerzitetskoj dvorani u Tuzli danas je održana promocija za 322 magistra nauke koji su takvu titulu stekli u 2013. godini.\nRektor Univerziteta u Tuzli prof.dr Enver Halilović ističe kako je riječ o rekordnom broju magistara, odnosno da je danas promovisano 83 posto magistara više u odnosnu na prošlu godinu.\n"Posljedica je to i reforme obrazovnog sistema. Društvena zajednica u budućnosti moraju snažnije podržati postdiplomske studije, a na Univerzitetu u Tuzli trenutno imamo 37 doktorskih i 50 magistarskih programa", kaže Halilović.\nHalilović ističe kako se treba ostvariti i saradnja sa tržištem rada, jer je veliki broj magistara prijavljeno na evidenciju Službe za zapošljavanje TK.\n"Nevolja je što se kod nas ne traže stručna mišljenja. Zbog toga je devalvirano visokoobrazovanje, jer se na osnovu političkih dogovora donose planovi i programi rada u mnogim oblastima života bez konsultacije sa stručnim osobama", kaže Halilović.\nDanašnjoj svečanosti u Univerzitetskoj dvorani nisu prisustvovali predstavnici resornog ministarstva. Slično je bilo i na godišnjici Univerziteta u Tuzli, a vjerovatno predstavnika vlasti neće biti i na promociji doktora nauka.\n"Ne bih vam mogao reći zašto je to tako. Možda su imali prečih obaveza", rekao je rektor prof.dr Enver Halilović.\nprije 23h 11m 139\nHrabar čin 284\nprije 10h 32m 105\nprije 20h 24m 203\nprije 22h 7m 190\nprije 4h 54m 186


Dorian Jovanović, dobitnik nagrade Vojin Mališa Draškoci za 2021 - NAGRADA\nPrema odluci Odbora za dodelu nagrade Reprezentativnog udruženja u kulturi World Music asocijacija Srbije, nagradu Povelja sa statuetom Vojin Mališa Draškoci za 2021. godinu dobio je Dorian Jovanović, cenjeni makedonski muzičar, kompozitor, aranžer i producent. Tim povodom, zajedno sa pevačicom Dobrilom Grašeskom, održao je koncert u Beogradu, u DIM-u, u okviru Festivala „Todo Mundo”, 28. septembra.\nDorian Jovanović sa nagradom „Vojin Mališa Draškoci” (foto: Oliver Đorđević)\nNa večeri u DIM-u, nagrada je dodeljena Dorianu za 2021. godinu, ali i Jeleni Popržan, umetnici iz Austrije, rodom iz Srbije – dobitnici iste nagrade za 2020. godinu, koja nije mogla da joj tada bude uručena, zbog pandemije.\nNa slici: Jelena Popržan, Vojin Mališa Draškoci, Dorian Jovanović (dizajn: Aleksandar Ružičić)\nNakon svečane dodele, publici su svoju muziku predstavili Dobrila & Dorian Duo, a odmah potom i Jelena Popržan. Nastup Dua Dobrile (glas) i Doriana (ud, elektronika) obeležio je materijal sa svežeg albuma Apocryph, njihovog zajedničkog debija koji je u julu mesecu objavljen pod etiketom Skopje Jazz Festival Records. Bio je to susret sa čarima makedonske muzike, u intimnom, opojnom obliku.\nPreviousPada mrak: Novim spotom Naked najavljuje peti album\nNextRawdjenice – koncept sirovog


Radio România Internaţional/ Sport / Sport (04.03.2019)\nU utakmici Grupi C Kupa EHF rukometaši rumunskog tima Dobrodja Sud pobedili su u gostima španski Liberbank Kuenka sa 28-26 (14-13). Španci su u 54. minutu igre imali prednost od 24-22, ali su ubrzo primili četiri uzastopna gola i na kraju izgubili sa 26-28. Dejan Malinović sa 6 i Laurenciju Toma takodje sa 6 golova bili su najbolji rukometaši Dobrodje,dok su se u domaćem timu istakli Oskar Rio I Leonardo Dutra Fereira sa po 4 gola. Na tabeli Grupe C vodi RK Porto sa 8 bodova ispred Dobrodje sa 4, Helstebroa sa 2 i Liberbank Kuenke sa 2 boda. Dobrodja sledeću utakmicu igra 23. marta u Konstanci sa danskim Helstebroom\nBez povredjenih rukometasica Sabine Jakobsen, Amande Kurtović, Andreje Lekić, Majde Mehmedović I Kristine Neagu šampionke Rumunije rukometašice ČSM Bukurešta izgubile su utakmicu Grupi II Lige šampiona u Ljubljani od Krim Merkatora sa 22-23 (11-12). U prvom poluvremenu ČSM je vodio samo jedamput sa 1-0 i na odmor otisao sa golom manjka 11-12. U 31. minutu ČSM Bukurešt je uspeo da izjadnači, ali opet je dosšo do neshvatljivog opustanja i Krim se odlepio na nedostižnih 19-12. Nije pomogla ni nešto bolja igra rukometašica iz Bukurešta posle visokog vodstva Slovenki. Julija Kurea je bila najbolja igračica gostujućeg tima sa 9 golova. Tjasa Stanko sa 8 i Tamara Mavšar sa 4 bile su najbolje igračice ljubljanskog tima. Sledeću utakmicu u Grupi II Lige šampiona ČSM igra 8. marta potiv Turingera\nNa medjunarodnom kupu u Teheranu naš predstavnik u dizanju tegova Paul Dumintrašku osvojio je dve zlatne i jednu srebrnu medalju u kategoriji 73. kg. Dumitrašku je osvojio zlato u izbačaju sa176. kg i u totalu sa 312. kg i srebrnu medalju u trzaju sa 136. Kg.\nRumun Horija Tekau i Holandjanin Žan Žulijen Rojer eliminisani su u petak u polufinalu muških dublova na teniskom turniru u Dubaju. Tekau i Rojer izgubili su od Amerikanca Radjiva Rama i Britanca Džoa Solzberija sa 0-2, po setovima 6-7, 3-6.\nNa bokserskoj reviji u Bruklinu rumunski profesionalni bokser teške kategorije Kristijan Čokan izgubio je meč na poene.od Kubanca Luisa Ortiza. Ortiz, bivši svetski prvak u verziji WBA, pobedio je Čokana jednoglasnom odlukom sudija. 31-nogodišnji Kristijan Čokan, evropski šampion u verziji WBO, postiogao je 24 pobede i doživeo 7 poraza u profesionalnoj karijeri.\nNa Evropskom openu u džudou u Varšavi rumunski džudista Mirča Kroitoru osvojio je drugo mesto u kategorii + 100 kg. U osmini finala naš predstavnik je pobedio Poljaka Krištofa Zelečnija, u četvrfinalu Mačeja Sarnackog iz Poljske i u finalu izgubio od Holandjanina Jura Spijkersa. Po broju osvojenih medalja Francuska je osvojila prvo mesto sa 2 zlatne jednom srebrnom i 4 bronzane, Azerbejdjan je osvoji drugo mesto sa jednom zlatnom, jednom srebrnom I jednom bronzanom medaljom, a Holandija treće sa jednom zlatnom i jednom srebrnom.\nNa Evropskom prvenstvu kadeta i juniora u mačevanju u Fodji, Italiji, muška reprezentacija Rumunije osvojila je 5 mesto. Nasi juniori u sablji pobedili su u osminu finala Madjarsku sa 45-43, ali su izgubili četvrtfinalni meč od Italije sa 34-45. Za plasman od 5. do 8. mesta mesto Rumunija je pobedila Španiju sa 45- 36 i Veliku Britaniju 45-23. Naše juniorke osvojile su 7 mesto u floreti.\nRagbi reprezentacija Rumunije izgubila je u Madridu utakmicu Evropskog šampionata od reprezentacije Španije sa 18-21. Podsećamo da je i prošle godine Španija pobedila našu reprezentaciju sa 22-10 u kvalifikacijama za Svetsko prvenstvo 2019. godine. Sledeću utakmici naši ragbisti igraju 9. marta protiv Rusije na domaćem terenu.


Sudije i tužioci položili zakletvu pred Tačijem – BiGportal.ba\nSudije i tužioci položili zakletvu pred Tačijem\nVest je prenela prištinska televizija KTV. Iz kabineta predsednika Kosova nije bilo poziva za medije i do sada nije bilo informacija niti izdato saopštenje o tome.\n“Ukaz o njihovom postavljanju jedna je od afirmativnih mera koje institucije Kosova preduzimaju kako bi se postigla puna i efektivna ravnopravnost pripadnika zajednica u svim oblastima ekonomskog, društveno, političkog i kulturnog života”, rečeno je u Predsedništvu Kosova na dan najave polaganja zakletve.\nPolaganjem zakletve i ukazom se obezbeđuje “potpuna primena Sporazuma o pravosudju koji je postignut u Briselu 10. februara 2015. godine”.\nSrpske sudije i tužioci u utorak, 17. oktobra, nisu došli na polaganje zakletve čime je trebalo da počne primena tog sporazuma.\nPrema Sporazumu iz februara 2015, predviđen je jedinstveni pravosudni sistem, odnosno jedan osnovni sud i jedno osnovno tužilaštvo za ceo region Mitrovice. Kako su tada kosovski zvaničnici izjavili, sudije i tužioci će raditi zajedno i neće biti podeljeni po etničkoj osnovi.\nSporazum predviđa da će krivični predmeti biti procesuirani u objektima suda na severu, dok će se građanske parnice voditi u objektima suda na jugu.\nPredsednik suda i glavni tužilac dolaze iz različitih etničkih zajednica, glavni tužilac će biti Albanac, a predsednik Suda Srbin. Broj sudija i administrativnog osoblja biće srazmeran broju i strukturi stanovništva u tom delu Kosova.


NSRS još jednom odbila Dodikov veto u Predsjedništvu BiH: Prihvaćen sporazum s Britancima - Tešanj.ba\nPoslanici Narodne skupštine Republike Srpske nisu podržali veto člana Predsjedništva Bosne i Hercegovine iz ovog entiteta Milorada Dodika na Odluku o pokretanju postupka za vođenje pregovora radi zaključivanja sporazuma o partnerstvu, trgovini i saradnji između BiH i Velike Britanije.\nOvu odluku je bez konsenzusa usvojilo Predsjedništvo BiH nakon čega je Dodik povukao vitalni nacionalni interes, ali s obzirom na to da ga nije podržala Narodna skupština RS-a, Odluka će stupiti na snagu.\nOd 62 prisutna narodna poslanika na 32. posebnoj sjednici, za potvrđivanje veta člana Predsjedništva BiH iz srpskog naroda glasali su 51 narodni poslanik, niko nije bio protiv, dok je 11 narodnih poslanika bilo uzdržano tokom glasanja.\nU posljednje vrijeme, Dodik sve češće za svoje hirove nema podršku u Narodnoj skupštini, a ovo je treća posebna sjednica na kojoj vladajuća koalicija ne uspjeva osigurati potrebnu dvotrećinsku većinu.\nOpozicionari su odmah kazali da neće dati svoju podršku jer smatraju da nije dobro odbiti trgovinski sporazum s Britanijom.\nDuško Ivić, šef Kluba DNS-a koji je nerijetko stajao na stranu Dodika, je rekao da je mehanizam vitalnog nacionalnog interesa Dodik namjerno devalvirao i podsjetio da je on pokretan zbog raznih pitanja za koja je ustvrdio da nisu interes RS-a.\nDodik je odmah nakon sjednice na Twitteru komentarisao glasanje kazavši kako je opozicija “predvođena PDP-om i SDS-om glasala protiv Srpske”.\nInače, Dodikov veto prvi put je odbijen kada ga je uložio na odluke o diplomatskim aktivnosti kao što su uspostavljanje ambasada, zatim su poslanici oborili i veto koji se odnosio na to da Republika Srpska neće učestvovati u zajedničkom, državnom testiranju pismenosti.\nPrethodni članakVideo / Upozorenje vozačima zbog pješakinje koja se kreće sredinom magistralnog puta Tuzla – Sarajevo\nNaredni članakDramatične fotografije s mjesta nesreće kod Velike Kladuše: Jedna osoba teže povrijeđena


POSJETA IZLOŽBI „70 GODINA CRNOGORSKE KINEMATOGRAFIJE″\nOBAVJEŠTENJE – SMJENA\nSKIJAŠKA SEKCIJA NA KOPAONIKU\nEMINENTNI PREDAVAČI IZ BRAZILA U GIMNAZIJI\nVANREDNI ISPITI (januarski rok, 2020.)\nUčenici izbornih grupa predmeta Umjetnost i vizuelna komunikacija, kod profesorica Gordane Trebješanin i Maše Jovović, danas su posjetili izožbu „70 godina crnogorske kinematografije″ u Crnogorskom narodnom pozorištu.\nS bogatom istorijom crnogorske kinematografije, na stručan i interesantan način, upoznao ih je naš uvaženi reditelj Momir Matović. Učenici su slušali o tome kako su nastajali prvi filmovi u Crnoj Gori, ko su bili inicijatori, na koje su poteškoće nailazili. Posebno je bila interesantna priča o putujućem bioskopu i načinu organizovanja projekcija. Matović se, objašnjavajući značaj pojedinih plakata, osvrnuo i na brojne strane filmove koji su snimani na lokalitetima poput Ćemovskog polja, vodopada na Cijevni, Rijeci Crnojevića itd.\nZahvaljujemo gospodinu Matoviću na divnom dočeku i vođenju kroz izložbu.


OPASAN TREND ŠIRI SE DRUŠTVENIM MREŽAMA: Klinci se snimaju u LUDAČKOJ VOŽNJI kroz grad, zatvor NAJBOLJA kazna (KURIR TELEVIZIJA) - mediji.net\nGlavni urednik Kurirovog portala Mladen Radulović upozorio je na opasan trend na putevima širom Srbije.\n"Jako opasan trend koji se dešava u Srbiji proteklih godinu dana, to je snimanje nasilničkje vožnje. Svakodnenvno se kače snimci nasilničke vožnje u naseljenim mestima, to je zastrapujuće, to su tempirane ubice. To su situacije koje naša javnost ne sme da trpi", rekao je Radulović gostujući u Usijanju dana.\nusijanje danaAktuelna tema\nmladen radulovićPročitajte još na ovu temu\nPrekoračenje brzine ubedljivo je najčešći saobraćajni prekršaj. Od milion napisanih kazni tokom godine, oko 300.000 je zbog prebrze vožnje. Bahatost vozača i pored apela i crne statistike ne prestaje.Da li su kazne za nepoštovanje saobraćajnih pravila niske?U ...\nPre tačno godinu dana novi koronavirus počeo je da se širi iz Vuhana u ostale kineske provincije. Od tog momenta virus je planuo i zarazio skoro 100 miliona ljudi širom sveta. Do sada je umrlo više od dva miliona osoba.foto: KurirGrađanima Srbije, kao i ljudima ...\nOd ponedeljka počinje drugo polugodište. Nastava će biti organizovana po modelu od 1. septembra. Mnogi roditelji imaju brojne nedoumice po ovom pitanju, a nastavnici često nemaju sve odgovore.Zato su gošće Usijanja dana od 19.30 časova na Kurir televiziji ...\nAKO PREKORAČITE BRZINU PRAVAC ZATVOR! Vozači koji DIVLJAJU na putu MOMENTALNO idu na ROBIJU? (KURIR TELEVIZIJA)\nPrekoračenje brzine ubedljivo je najčešći saobraćajni prekršaj. Od milion napisanih kazni tokom godine, oko 300.000 je zbog prebrze vožnje. Bahatost vozača i pored apela i crne statistike ne prestaje. Da li su kazne za nepoštovanje saobraćajnih pravila niske?U ...\nTzv. Kosovo nije primljeno u UNESCO 2015. godine, jer nije dobilo dvotrećinsku većinu glasova. Prošle godine u Vašingtonu predstavnici Prištine potpisali su sporazum u kome u Tački 15 piše da se obavezuju na primenu jednogodišnjeg moratorijuma na podnošenje ...


PRIMER ZA SVAKU POHVALU01.02.2013.\nLokalna samouprava Opštine Bogatić, na čijem području se nalazi šest osnovnih i jedna srednja škola, angažovanjem svog predsednika, gospodina Slobodana Savića, i njegovog prvog saradnika za područje društvenih delatnosti, gospodina Miladina Stančetića, dala je primer u kojoj meri se uvažava značaj stalnog stručnog usavršavanja zaposlenih u obrazovanju.\nPored već dodeljenih sredstava za ove potrebe svakoj školi, obezbeđena su i dodatna sredstva da se do kraja tekuće školske godine organizuje još pet seminara na nivou Opštine.\nReč je o programima koji treba da ojačaju kompetencije nastavnika razredne i predmetne nastave, stručnih saradnika i pedagoških rukovodilaca iz oblasti pružanja podrške razvoju ličnosti učenika i komunikacije i saradnje.\nPrioriteti ovih kompetencija su saradnja sa roditeljima, jačanje profesionalnih kapaciteta zaposlenih naročito u oblasti inovativnih metoda nastave i upravljanja odeljenjem, zatim komunikacija i saradnja i prevencija nasilja, zlostavljanja i zanemarivanja.\nPlanirano je da ove seminare pohađa 150 do 180 zaposlenih, što je zaista impozantna cifra za opštinu ovakve veličine i stepena razvijenosti kao što je Bogatić.\nOvakav aranžman lokalne samouprave sa autorsko-realizatorskim timom, u slučajevima kada se utvrdi potreba osnovnih škola ili srednje škole, obezbeđuje i dodatne aktivnosti koje će autori - realizatori ostvariti kroz rad sa roditeljima ili učenicima u periodu nakon realizacije seminara.\nTo bi bio vid dodatne podrške konkretnoj školi (ili školama) koja se opredeli da bar deo stečenih znanja i veština svojih nastavnika što pre počne da primenjuju u svakodnevnom vaspitno-obrazovnom radu sa učenicima, ili npr. onih koje ustanove da bi im bio značajan neki oblik edukacije roditelja, koji bi poboljšao saradnju škole i porodice.\nOcene učesnika i njihova mišljenja, kao i procene odgovornih iz lokalne samouprave, moći će da se čuju i vide (objavićemo ih!) tek nakon realizacije ovih seminara, ali se već sada može slobodno konstatovati - čista petica za ispoljen odnos prema ključnim aktivnosti koje treba da doprinose unapređenju obrazovno - vaspitnog rada nastavnog kadra u školama i saradnji škole sa roditeljima i društvenom sredinom.\nSvaka čast, Mačvani!


SDP o nemoralu Željka Komšića\nSrijeda, 13 Studeni 2013 16:09\nPojavljivanje Željka Komšića na subotnjoj promociji dipomanata, magistranata i doktoranata Univerziteta u Sarajevu, ne samo da je politički upitno, nego predstavlja i vrhunac političkog nemorala.\nOtvoreno je pitanje: u kom svojstvu je nazočio promociji i u čije ime je na njoj govorio, odnosno da li je zloupotrijebio funkciju koju obnaša i narušio smisao same svečanosti?\nSasvim sigurno, Protokolom Predsjedništva BiH nije obuhvaćeno pojavljivanje na skupovima poput onog koji je održan u subotu u Olimpijskoj dvorani ZETRA. Ako slučajno i jeste, onda postavljamo pitanje Željku Komšiću: zašto se ne pojavljuje na sličnim manifestacijama u Zenici, Banja Luci, Bihaću, Istočnom Sarajevu i drugim univerzitetskim gradovima Bosne i Hercegovine?\nGovor Željka Komšića kao predsjedavajućeg Predsjedništva BiH, zapravo je bio promocija njegove ličnosti u funkciji predsjednika Demokratske fronte! KO SDP smatra da se radi o teškoj povredi i zloupotrebi ugleda Predsjedništva BiH kao državnog organa, koji je ovdje iskorišten za potrebe promocije jedne politički i organizacijski nedovršene stranke.\nŽeljko Komšić se, tek poslije sedam godina provedenih u Predsjedništvu BiH, sada po prvi put sjetio mladih ljudi, udvarajući im se sintagmom “baklje BiH“. Svi građani Bosne i Hercegovine su svjedoci da Komšić, kao član Predsjedništva BiH, do sada nije obezbijedio niti jednu stipendiju, niti jedan bilateralni sporazum, niti jednu konekciju, niti bilo šta što tim “bakljama BiH“ može pomoći u obrazovanju i sticanju znanja, kako bi bolje i jače svijetlile. Sa funkcije koju obnaša, Komšić mladima nije ponudio ništa izuzev praznih floskula, kojima želi pridobiti glasače na sljedećim izborima. Vrlo jeftino i vrlo nemoralno!


Subvencije za kredite mladima nisu uplaćene godinu dana - Akta.ba\nVeć godinu dana resorna ministarstva mladim bračnim parovima u Republici Srpskoj nisu uplatila subvencije kamatne stope za stambene kredite.\n02.06.2016. 09:19 / Izvor: Nezavisne novine\nVeć godinu dana resorna ministarstva mladim bračnim parovima u Republici Srpskoj nisu uplatila subvencije kamatne stope za stambene kredite. Tačnije, zadnje subvencije isplaćene su za jun prošle godine.\nRazlog za ovakvo stanje je, kako nezvanično saznajemo, loše stanje u budžetu te sporije punjenje od planiranog, kao i neažurnost nadležnih. "Subvencije su kao obavezna stavka u budžetu unesene veoma kasno te se sada vrši isplata po prioritetima, kao što su socijalna davanja, podsticaji za višečlane porodice i slično, a u koje ne spadaju subvencije za kredite. Isplata ove stavke će početi kada se prioriteti namire", kaže izvor "Nezavisnih", iz Vlade RS.\nU Ministarstvu porodice, omladine i sporta RS, koje je zaduženo za dodjeljivanje olakšica, kažu da nije prestalo isplaćivanje subvencija nego se radi samo o povremenim, trenutnim zastojima najčešće tehničke prirode, koji se u vidu retroaktivne uplate građanima za nekoliko mjeseci u potpunosti otklone. "Mi smo ispunili svoje obaveze koje se odnose na dodjelu subvencija u smislu unošenja u sistem i odobravanja plaćanja obaveza prema korisnicima.\nDinamika doznake sredstava je u nadležnosti Ministarstva finansija, od kojeg smo zatražili urgentno puštanje odobrenih doznaka, nakon čega su nas obavijestili da će postupiti u skladu sa urgencijom", kažu iz Ministarstva porodice, omladine i sporta. Iz Ministarstva finansija su manje-više potvrdili da se sve isplate iz budžeta izmiruju u skladu sa operativnim planom izvršenja budžeta, dinamikom priliva sredstava na određenoj stavci i redoslijedom unosa obaveza, poštujući prvenstveno socijalna davanja.\n"O isplatama dospjelih obaveza javnost će biti informisana putem resorno nadležne institucije, u ovom slučaju Ministarstva porodice, omladine i sporta", kažu u Ministarstvu finasija. Ono što korisnike ovih kredita najviše brine je mogućnost da će ova olakšica zbog konstantnog kašnjenja na kraju i biti ukinuta.\n"Ne znam stvarno u čemu je problem, više puta smo se obraćali ministarstvima i skoro nikada nismo dobili odgovor, a bojim se da će samo jednom izaći informacija da od subvencija nema ništa. I šta ćemo mi onda sa kreditima, i ovako smo u teškoj situaciji, jer moramo čekati da nam uplate razliku na koju smo računali da nećemo plaćati", kaže Marko P. iz Banjaluke, koji je sa suprugom podigao kredit na period otplate od 20 godina.\nIpak, iz Ministarstva porodice, omladine i sporta RS, uvjeravaju da se pravo na subvenciju ne može osporiti te da se uplata nekada izvršava retroaktivno. "Pravo na subvenciju od jedan odsto kamatne stope na stambene kredite za mlade i mlade bračne parove je zagarantovano pravo koje se koristi do konačne otplate kredita", kažu u ovom ministarstvu. Statistika subvencionisanja Iznos na mjesečnom nivou za svakog koristika subvencije se razlikuje i zavisi od visine kredita, perioda otplate i kamatne stope po kojoj je stambeni kredit podignut.\n"Mi smo od početka realizacije ovog programa od 2008. godine odobrili 2.773 subvencije, a za te namjene do sada izdvojena su sredstva u ukupnom iznosu od 5.800.000 KM. Planirano je i da se za ove namjene u 2016. godini izdvoji 1.600.000 KM", kažu u Ministarsvu porodice, omladine i sporta.\n#Subvencije za kredite


Održan drugi tehnički sastanak uoči Evropskog prvenstva - Kajakaški savez Srbije\nOdržan drugi tehnički sastanak uoči Evropskog prvenstva\n11.04.2018. - 14:48 » Vesti\nDva meseca pred Evropsko prvenstvo u kajaku i kanuu na mirnim vodama i parakajaku, u prostorijama Kajakaškog saveza Srbije održan je drugi tehnički sastanak na kome se razgovaralo o produkciji i televizijskom prenosu ovog međunarodnog takmičenja. Na sastanku su bili prisutni predstavnici Kajakaškog saveza Srbije, Radio-televizije Srbije, koja će prenositi program tokom sva tri dana takmičenja, kao i televizijski producent Dejvid Goldstrom.\nDelegacije su posle sastanka obišle stazu na Adi Ciganliji, gde će od 8. do 10. juna biti održano Evropsko prvenstvo, inače kvalifikaciono takmičenje za Evropske igre 2019. godine. Od petka do nedelje (13-15. aprila), na ovoj regatnoj stazi biće održan Kup Srbije u kajaku i kanuu na mirnim vodama, kao i pojedinačno Prvenstvo Srbije na 5.000 metara.


Stih za Ogija jer ljubav nije samo reč - juGmedia\nStih za Ogija jer ljubav nije samo reč\nOvogodišnji literarni konkurs “Stih za Ogija” koji je raspisan oktobra meseca još uvek traje i svi zainteresovani organizatorima konkursa mogu da dostave svoje radove najkasnije do 8. novembra, a tema ovogodišnjeg konkursa je “Ljubav nije samo reč”.\nPored literarnog ove godine raspisan je i likovni konkurs sa istom temom.\nRadove možete slati na e-mail jelenadjokic23@gmail.com ili na adresu Kulturnog centra Vlasotince, ul. Avnoja br.1, 16210 Vlasotince.\nSvečana dodela nagrada najboljim učesnicima konkursa biće održana 13. novembra sa početkom od 19 sati.\nGosti literarne večeri biće pesnici koji svojim stvaralaštvom podstiču decu da stvaraju a odrasle da budu bolji i humaniji Ljubivoje Ršumović, Tode Nikoletić, Vlada Arsić kao i Igor Jurić , koji svojim zalaganjem i nesebičnom podrškom brine o svakom detetu.\nJezive pretnje novinarki iz Vranja nakon objavljivanja skandala koji je potresao celu Srbiju\nGazdare sutra bez struje\nstih za ogija\nUmesto cveća za 8. mart u ponudi čarape i gaće (FOTO)\nLESKOVAC – I to po bagatelnoj ceni, za 100 ili 200 dinara. Brusevi koštaju 150. (više…)\nFakultet medicinskih nauka u Kragujevcu saopštio je danas da genetičar Miodrag Stojković neće biti smenjen s mesta šefa katedre za matične ćelije.…